kornwtp/iapp-wikiqa-tha-qaretrieval huggingface dataset:
นาซีจัมปูร์

นาซีจัมปูร์ (อินโดนีเซียและมลายู: nasi campur) หรือ นาซีเบอร์เลาก์ (nasi berlauk) เป็นอาหารประเภทข้าวที่วางเนื้อสัตว์ ผัก ถั่วลิสง ไข่ และข้าวเกรียบกุ้งไว้ด้านบน นาซีจัมปูร์กินกับเครื่องเคียงหลายอย่าง ทั้งผัก ปลา และเนื้อสัตว์ เป็นอาหารจานหลักในหลายพื้นที่ทั้งในอินโดนีเซีย มาเลเซีย สิงคโปร์ และเนเธอร์แลนด์ ในจังหวัดโอะกินะวะของญี่ปุ่นมีอาหารที่คล้ายกัน เรียกจัมปุรู
สูตรของนาซีจัมปูร์มีความหลากหลายในแต่ละพื้นที่ซึ่งมีความแตกต่างกัน ดังนี้

ในชวาเรียกนาซีจัมปูร์ว่านาซีราเมซ และมีรูปแบบที่หลากหลายทั่วทั้งเกาะ เครื่องปรุงที่พบบ่อยคือหมี่ทอด พบครั้งแรกในชวาตะวันตก
ในบาหลีเรียกอาหารจานนี้ว่านาซีจัมปูร์บาหลีหรือนาซีบาหลี ลักษณะพิเศษคือใช้เครื่องเทศผสมแบบบาหลีที่เรียกบาซาเกเน็ป นอกจากนั้น ยังใส่ทูนาย่าง เต้าหู้ทอด แตงกวา ผักโขม เต็มเป เนื้อวัว แกงผัก ข้าวโพด ซอสพริก นิยมห่อใบตองขาย
ชาวอินโดนีเซียเชื้อสายจีน พบในจาการ์ตาในพื้นที่ที่มีชาวจีนอยู่หนาแน่น นิยมเรียกว่านาซีจัมปูร์ตียงโฮอา หรือนาซีจัมปูร์แบบจีน นิยมใส่เนื้อย่าง หมูอบกรอบ หมูหวาน และสะเต๊ะ กินกับซุปไก่แบบจีนหรือซายูร์อาซินซึ่งเป็นซุปกระดูกหมูแบบอินโดนีเซีย อาหารแบบนี้ไม่พบในที่อื่นนอกจาการ์ตา

คำถาม: นาซีจัมปูร์มีเครื่องเคียงใดบ้าง
คำตอบ: ผัก ปลา และเนื้อสัตว์

คำถาม: ชวาเรียกนาซีจัมปูร์ว่าอะไร
คำตอบ: นาซีราเมซ

คำถาม: ชาวอินโดนีเซียเชื้อสายจีน  นิยมเรียกนาซีจัมปูร์ว่าอะไร
คำตอบ: นาซีจัมปูร์ตียงโฮอา หรือนาซีจัมปูร์แบบจีน
ต้นมะขาม 

ต้นมะขาม  
ชื่อวิทยาศาสตร์ : Tamarindus indica  L. 
วงศ์ : Leguminosae
ชื่อสามัญ : Tamarind
ชื่ออื่น : Tamarind
ลักษณะ : มะขามเป็นไม้ยืนต้นขนาดกลางจนถึงขนาดใหญ่แตกกิ่งก้านสาขามาก เปลือกต้นขรุขระและหนา สีน้ำตาลอ่อน ใบ เป็นใบประกอบ ใบเล็กออกตามกิ่งก้านใบเป็นคู่ ใบย่อยเป็นรูปขอบขนาน ปลายไบและโคนใบมน ดอก ออกเป็นช่อเล็กๆ ตามปลายกิ่ง หนึ่งช่อมี 10-15 ดอก ดอกย่อยขนาดเล็ก กลีบดอกสีเหลืองและมีจุดประสีแดงอยู่กลางดอก ผล เป็นฝักยาว รูปร่างยาวหรือโค้ง ยาว 3-20 ซม. ฝักอ่อนมีเปลือกสีเขียวอมเทา สีน้ำตาลเกรียม เนื้อในติดกับเปลือก เมื่อแก่ฝักเปลี่ยนเป็นเปลือกแข็งกรอบหักง่าย สีน้ำตาล เนื้อในกลายเป็นสีน้ำตาลหุ้มเมล็ด เนื้อมีรสเปรี้ยว และหวาน
ประโยชน์ทางสมุนไพร : เป็นยาระบาย แก้อาการท้องผูก ใช้มะขามเปียกรสเปรี้ยว 10–20 ฝัก (หนัก 70–150 กรัม) จิ้มเกลือรับประทาน แล้วดื่มน้ำตามมากๆ หรือต้มน้ำใส่เกลือเล็กน้อยดื่มเป็นน้ำมะขาม ขับพยาธิไส้เดือน นำเอาเมล็ดแก่มาคั่ว แล้วกะเทาะเปลือกออก เอาเนื้อในเมล็ดไปแช่น้ำเกลือจนนุ่ม รับประทานครั้งละ 20-30 เม็ด
ขับเสมหะ ใช้เนื้อในฝักแก่หรือมะขามเปียกจิ้มเกลือรับประทานพอสมควร

คำถาม: ต้นมะขามมีชื่อทางวิทยาศาสตร์ว่าอย่างไร
คำตอบ: ชื่อวิทยาศาสตร์ : Tamarindus indica  L.

คำถาม: ต้นมะขามจัดเป็นพรรณไม้อยู่ในวงศ์ใด
คำตอบ: วงศ์ : Leguminosae

คำถาม: ต้นมะขามมีชื่อสามัญเรียกว่าอะไร
คำตอบ: ชื่อสามัญ : Tamarind
ภาษากันนาดา

ภาษากันนาดา (กันนาดา: ಕನ್ನಡ) เป็นภาษากลุ่มดราวิเดียนที่สำคัญภาษาหนึ่ง ใช้พูดทางภาคใต้ของอินเดีย เป็นภาษาราชการของรัฐกรณาฏกะ เขียนด้วยอักษรกันนาดา เช่นเดียวกับภาษาท้องถิ่นอื่น ๆ ในรัฐกรณาฏกะ ได้แก่ ภาษาตูลู ภาษาโกทวะ และภาษากอนกานีที่เขียนด้วยอักษรกันนาดาเช่นกัน ภาษากันนาดาได้รับอิทธิพลด้านคำศัพท์จากภาษาสันสกฤตเช่นเดียวกับภาษากลุ่มดราวิเดียนอื่น ๆ วรรณคดีรุ่นแรก ๆ ที่เขียนด้วยภาษานี้คือ กาวิราชมาร์กา ของกษัตริย์นริปาตุงา

ภาษากันนาดาเป็นภาษากลุ่มดราวิเดียนที่เก่าที่สุด มีประวัติย้อนหลังไปได้ถึง 2,000 ปี [3][4][5][6]ภาษาในรูปแบบภาษาพูดได้แยกอออกจากภาษาดราวิเดียนดั้งเดิมก่อนภาษาทมิฬและเป็นเวลาใกล้เคียงกับภาษาตูลู จากหลักฐานทางโบราณคดี การเขียนทางการค้าของภาษานี้เริ่มเมื่อราว 1500-1600 ปีมาแล้ว การพัฒนาในระยะแรกเป็นเช่นเดียวกับภาษาดราวิเดียนอื่น ๆ และเป็นอิสระจากภาษาสันสกฤต ในยุคต่อมาจึงได้อิทธิพลทางด้านคำศัพท์และวรรณคดีจากภาษาสันสกฤตเช่นเดียวกับภาษาเตลุกุ ภาษามลยาฬัม และอื่น ๆ

จารึกภาษากันนาดาพบครั้งแรกในสมัยพระเจ้าอโศกมหาราช เมื่อราว พ.ศ. 313 [7][8] ศิลาจารึกภาษากันนาดาที่สมบูรณ์ชิ้นแรกคือ ศิลาศาสนะ เขียนด้วยภาษากันนาดาโบราณ รวมทั้งจารึกหัลมิที, อายุราว พ.ศ. 93 [9] จารึกภาษากันนาดาพบในอินเดียราว 40,000 ชิ้น และพบนอกรัฐกรณาฏกะด้วย เช่นที่ รัฐอานธรประเทศ รัฐมหาราษฏระ รัฐทมิฬนาดู รวมทั้งในรัฐมัธยประเทศและรัฐอุตตรประเทศด้วย

คำถาม: ภาษากันนาดาเป็นภาษากลุ่มใด
คำตอบ: กลุ่มดราวิเดียน

คำถาม: ภาษากันนาดาใช้พูดที่ใด
คำตอบ: ภาคใต้ของอินเดีย

คำถาม: ภาษากันนาดาได้รับอิทธิพลด้านคำศัพท์จากภาษาใด
คำตอบ: ภาษาสันสกฤตเช่นเดียวกับภาษากลุ่มดราวิเดียนอื่น ๆ

คำถาม: วรรณคดีรุ่นแรก ๆ ที่เขียนด้วยภาษากันนาดาคืออะไร
คำตอบ: กาวิราชมาร์กา ของกษัตริย์นริปาตุงา

คำถาม: จากหลักฐานทางโบราณคดี การเขียนทางการค้าของภาษากันนาดาเริ่มเมื่อประมาณใด
คำตอบ: ราว 1500-1600 ปีมาแล้ว
เดอะแคทาลิสต์

"เดอะแคทาลิสต์" (อังกฤษ: The Catalyst) เป็นเพลงของวงดนตรีร็อกชาวอเมริกัน ลิงคินพาร์ก ออกจำหน่ายเมื่อวันที่ 2 สิงหาคม พ.ศ. 2553[3] เป็นซิงเกิลแรกจากสตูดิโออัลบั้มชุดที่สี่ของวง อะเทาซันด์ซันส์ ซึ่งออกจำหน่ายในวันที่ 8 กันยายน พ.ศ. 2553 มิวสิกวิดีโอของเพลงนี้ กำกับโดยนักเทิร์นเทเบิลของวง โจ ฮาห์น ออกเผยแพร่ในวันที่ 25 สิงหาคม พ.ศ. 2553[4]

"เดอะแคทาลิสต์" ได้นำมาเป็นเพลงประกอบตัวอย่างและเครดิตของวิดีโอเกม Medal of Honor เป็นเพลงเปิดของเกมอาร์เคดของบริษัทบันไดนัมโกะเกมส์ Mobile Suit Gundam: Extreme Vs. และใช้โฆษณาซีรีส์ เซอร์ไววิงเดอะคัต ของช่องดิสคัฟเวอรี่ แชนแนล เพลงนี้ยังได้อยู่ในวิดีโอเกม ลิงคินพาร์กรีเวนจ์ สำหรับ ไอโฟน, ไอแพด, และ ไอพอดทัช นอกจากนี้ "เดอะแคทาลิสต์" ยังได้นำไปใช้โฆษณาให้กับภาพยนตร์ในปี พ.ศ. 2554 เดอะลินคอล์นลอว์เยอร์ ด้วยกันกับนักแสดง แมทธิว แม็คคอนาเฮย์

คำถาม: เดอะแคทาลิสต์ เป็นเพลงของวงดนตรีแนวอะไร
คำตอบ: วงดนตรีร็อก

คำถาม: เดอะแคทาลิสต์ เป็นนักร้องประเทศอะไร
คำตอบ: ชาวอเมริกัน

คำถาม: ลิงคินพาร์ก ออกจำหน่ายเมื่อวันที่เท่าไร
คำตอบ: 2 สิงหาคม พ.ศ. 2553

คำถาม: เดอะแคทาลิสต์ เป็นซิงเกิลแรกจากสตูดิโออัลบั้มชุดที่เท่าไร
คำตอบ: ชุดที่สี่

คำถาม: เดอะแคทาลิสต์ ออกจำหน่ายในวันที่เท่าไร
คำตอบ: 8 กันยายน พ.ศ. 2553
เส้นฟรอนโฮเฟอร์

ในทางฟิสิกส์และทัศนศาสตร์ เส้นเฟราน์โฮเฟอร์ (อังกฤษ: Fraunhofer lines) เป็นชุดของเส้นสเปกตรัมซึ่งตั้งชื่อตามนักฟิสิกส์ชาวเยอรมัน โยเซฟ ฟอน เฟราน์โฮเฟอร์ (1787-1826) เส้นดังกล่าวเดิมจะสังเกตเห็นเป็นแถบมืด (เส้นการดูดกลืน) ในคลื่นที่ตามองเห็นของดวงอาทิตย์

ในปี ค.ศ. 1802 นักเคมีชาวอังกฤษ วิลเลียม ไฮด์ วอลลาสตัน เป็นบุคคลแรกที่จดบันทึกรูปลักษณ์ของแถบมืดในสเปกตรัมดวงอาทิตย์ ในปี ค.ศ. 1814 เฟราน์โฮเฟอร์ค้นพบเส้นดังกล่าวแยกต่างหาก และเริ่มต้นการศึกษาอย่างเป็นระบบ และการวัดความยาวคลื่นของแถบเหล่านี้อย่างระมัดระวัง ทั้งหมดแล้ว เขาได้ทำแผนที่เส้นดังกล่าวมากกว่า 570 เส้น และให้ชื่อลักษณะสำคัญด้วยตัวอักษร A ถึง K และเส้นที่อ่อนกว่าด้วยตัวอักษรอื่น[1] การสังเกตแสงอาทิตย์สมัยใหม่สามารถตรวจจับเส้นเหล่านี้ได้หลายพันเส้น

อีกราว 45 ปีให้หลัง กุสตาฟ คีร์ชฮอฟและโรเบิร์ต บุนเซนสังเกตว่าเส้นเฟราน์โฮเฟอร์หลายเส้นเกิดขึ้นพร้อมกับเส้นเปล่งแสงอันมีลักษณะเฉพาะที่สามารถบ่งชี้ธาตุเคมีที่ได้รับความร้อนในสเปกตรัมได้[2] ทั้งสองได้รับข้อสรุปที่ถูกต้องว่าเส้นมืดในสเปกตรัมดวงอาทิตย์นั้นเกิดจากการดูดกลืนโดยธาตุเคมีในชั้นบรรยากาศของดวงอาทิตย์ ลักษณะอื่นบางลักษณะที่สามารถสังเกตเห็นได้ถูกระบุว่าเป็นเส้นฐานพิภพซึ่งเกิดจากการดูดกลืนโมเลกุลออกซิเจนของชั้นบรรยากาศของโลก

คำถาม: เส้นฟรอนโฮเฟอร์คืออะไร
คำตอบ: เป็นชุดของเส้นสเปกตรัม

คำถาม: เส้นฟรอนโฮเฟอร์ตั้งชื่อตามนักฟิสิกส์คนใด
คำตอบ: โยเซฟ ฟอน เฟราน์โฮเฟอร์

คำถาม: เส้นฟรอนโฮเฟอร์เดิมสังเกตเห็นเป็นแบบใด
คำตอบ: แถบมืด (เส้นการดูดกลืน) ในคลื่นที่ตามองเห็นของดวงอาทิตย์

คำถาม: ใครเป็นบุคคลแรกที่จดบันทึกรูปลักษณ์ของแถบมืดในสเปกตรัมดวงอาทิตย์
คำตอบ: วิลเลียม ไฮด์ วอลลาสตัน
แพ็ก กวัง-ฮย็อน

แพ็ก กวัง-ฮย็อน (เกาหลี: 백광현, Baek Gwang-hyeon, พ.ศ. 2168-2240) เป็นสัตว์แพทย์และแพทย์หลวงคนสำคัญในรัชสมัยพระเจ้าฮโยจงและพระเจ้าซุกจงแห่งราชวงศ์โชซ็อน ได้มีการนำเรื่องราวของเขามาสร้างเป็นละครชุดเกาหลีในชื่อภาษาไทยว่า ควังยอน หมอม้าแห่งโชซอน

คำถาม: แพ็ก กวัง-ฮย็อน เกิดปีอะไร
คำตอบ: พ.ศ. 2168

คำถาม: แพ็ก กวัง-ฮย็อน เสียชีวิตปีอะไร
คำตอบ: 2240

คำถาม: แพ็ก กวัง-ฮย็อน ได้ถูก นำเรื่องราวของเขามาสร้างเป็นละครชุดเกาหลีในชื่อภาษาไทยว่าอะไร
คำตอบ: ควังยอน หมอม้าแห่งโชซอน
ตำนานลับจักรพรรดิเฉียนหลง

ตำนานลับจักพรรดิเฉียนหลง (อังกฤษ: The Mystery of Emperor Qian Long อักษรจีน: 钱塘传奇) เป็นซีรีส์ที่อิงประวัติศาสตร์ ฮ่องเต้เฉียนหลง ในสมัยราชวงศ์ชิง ตามประวัติศาสตร์ประเทศจีน ออกอากาศทางช่องหูเป่ย[1] ในประเทศจีน และออกอากาศทางช่องไทยรัฐทีวี ในประเทศไทย

เรื่องราว
หย่งเจิ้น องค์ชายสี่ ในราชวงศ์ชิง ได้ขโมยทารกชายจากบ้านหยวนหลง และนำบุตรสาวของตัวเองที่เพิ่งกำเนิดไปเปลี่ยน เพื่อให้ตนเองมีสิทธิ์ขึ้นครองราชย์บัลลังก์ตามกฏมณเฑียรบาล และเลี้ยงดูเด็กคนนั้นแทนลูกของตน ตั้งชื่อให้ว่าหงลี่

เมื่อหงลี่ได้เติบโตขึ้นเป็นหนุ่ม และเที่ยวพเนจรออนอกวังโดยไม่เปิดเผยฐานะของตน ระหว่างเดินทางก็ได้พบกับสตรี 2 นาง คือ หยู่เหนียง และ ลู่ซื่อเหนียง การพบกันทั้งสามจึงนำไปสู่การเกิดรักสามเส้า หงลี่ต้องพบปัญหาอย่างหนัก เมื่อเขาได้ทราบที่มาชาติกำเนิดของตนเองว่าตนเป็นใคร อีกทั้งสตรีทั้งสองคนที่ตนนั้นรัก วางแผนที่จะลองสังหารฮ่องเต้ซึ่งเป็นบิดาที่เลี้ยงตนมา

คำถาม: ตำนานลับจักรพรรดิเฉียนหลงอิงจากเหตุการณ์ใดในอดีต
คำตอบ: ประวัติศาสตร์ ฮ่องเต้เฉียนหลง ในสมัยราชวงศ์ชิง

คำถาม: หย่งเจิ้น องค์ชายสี่ ทำอย่างไรให้ตนเองมีสิทธิ์ขึ้นครองราชย์บัลลังก์
คำตอบ: ขโมยทารกชายจากบ้านหยวนหลง และนำบุตรสาวของตัวเองที่เพิ่งกำเนิดไปเปลี่ยน
กองกำลังร่วมป้องกันตนแห่งโคลอมเบีย

กองกำลังร่วมป้องกันตนแห่งโคลอมเบีย (สเปน: Autodefensas Unidas de Colombia) ก่อตั้งเมื่อ พ.ศ. 2540 เพื่อรวบรวมกองกำลังทางทหารต่อสู้กับกองกำลังติดอาวุธปฏิวัติโคลอมเบียเพื่อป้องกันผลประโยชน์ทางเศรษฐกิจของท้องถิ่น ได้รับการสนับสนุนจากพ่อค้ายาเสพติดด้วย ผู้นำคือการ์โลส กัสตัญโญ ปฏิบัติการมีตั้งแต่การลอบสังหารจนถึงสงครามกองโจร มีสมาชิกประมาณ 6,000–8,150 คน เข้มแข็งทางภาคตะวันตกเฉียงเหนือของโคลอมเบียและเริ่มขยายตัวไปทางเหนือและตะวันตกเฉียงใต้ตั้งแต่ พ.ศ. 2542 ใน พ.ศ. 2543 กลุ่มนี้ได้ปะทะกับกองกำลังติดอาวุธปฏิวัติโคลอมเบียในเขตปาตูมาโย กองกำลังนี้เลิกระดมพลไปใน พ.ศ. 2549

คำถาม: กองกำลังร่วมป้องกันตนแห่งโคลอมเบีย ก่อตั้งขึ้นเมื่อไหร่
คำตอบ: อตั้งเมื่อ พ.ศ. 2540

คำถาม: จุดประสงค์ของการก่อตั้ง กองกำลังร่วมป้องกันตนแห่งโคลอมเบีย มีเพื่ออะไร
คำตอบ: ป้องกันผลประโยชน์ทางเศรษฐกิจของท้องถิ่น
หลวงทัศนัยนิยมศึก (ทัศนัย มิตรภักดี)

พันตรี หลวงทัศนัยนิยมศึก มีชื่อตัวว่า ทัศนัย มิตรภักดี (22 กันยายน พ.ศ. 2443–10 พฤษภาคม พ.ศ. 2476) อดีตนายทหารม้าชาวไทย และผู้ร่วมก่อตั้งคณะราษฎรชุดแรก (7 คนแรก) ณ กรุงปารีส ประเทศฝรั่งเศส และทำการปฏิวัติสยาม พ.ศ. 2475

คำถาม: หลวงทัศนัยนิยมศึก มียศอะไร
คำตอบ: พันตรี

คำถาม: หลวงทัศนัยนิยมศึก มีชื่อจิงว่าอะไร
คำตอบ: ทัศนัย มิตรภักดี

คำถาม: หลวงทัศนัยนิยมศึก เกิดวันที่เท่าไร
คำตอบ: 22 กันยายน พ.ศ. 2443

คำถาม: หลวงทัศนัยนิยมศึก ทำการปฏิวัติสยามในปีอะไร
คำตอบ: พ.ศ. 2475
จุลทรรศนศาสตร์

เดิมการศึกษาวัตถุที่มีขนาดเล็กมาก เช่น วัตถุที่อยู่ไกล วัตถุที่อยู่สูง เป็นต้น ใช้เพียงแว่นขยายและเลนส์อันเดียวส่องดู เช่นเดียวกับการใช้แว่นขยายส่องดูลายมือ ช่วงปี พ.ศ. 2133 แซคาเรียส แจนเซน ช่างทำแว่นชาวดัตช์ ประดิษฐ์กล้องจุลทรรศน์ชนิดเลนส์ประกอบ ประกอบด้วยแว่นขยายสองอัน ต่อมา กาลิเลโอ กาลิเลอีได้สร้างแว่นขยายส่องดูสิ่งมีชีวิตเล็ก ๆ ในปี พ.ศ. 2208 รอเบิร์ต ฮุกได้ประดิษฐ์กล้องจุลทรรศน์ชนิดเลนส์ประกอบที่มีลำกล้องรูปร่างสวยงาม ป้องกันการรบกวนจากแสงภายนอกได้ และไม่ต้องถือเลนส์ให้ซ้อนกัน เขาส่องดูไม้คอร์กที่ฝานบาง ๆ แล้วพบช่องเล็ก ๆ มากมาย เขาเรียกช่องเหล่านั้นว่าเซลล์ ซึ่งหมายถึงห้องว่าง ๆ หรือห้องขัง เซลล์ที่ฮุกเห็นเป็นเซลล์ที่ตายแล้ว เหลือแต่ผนังเซลล์ของพืชซึ่งแข็งแรงกว่าเยื่อหุ้มเซลล์ในสัตว์ จึงทำให้คงรูปร่างอยู่ได้ ฮุกจึงได้ชื่อว่าเป็นผู้ที่ตั้งชื่อเซลล์

ในปี พ.ศ. 2215 อันโตนี ฟัน เลเวินฮุก ชาวดัตช์ สร้างกล้องจุลทรรศน์ชนิดเลนส์เดียวจากแว่นขยายที่เขาฝนเอง แว่นขยายบางอันขยายได้ถึง 270 เท่า เขาใช้กล้องจุลทรรศน์ตรวจดูหยดน้ำจากบึงและแม่น้ำ และจากน้ำฝนที่รองไว้ในหม้อ เห็นสิ่งมีชีวิตเล็ก ๆ มากมาย นอกจากนี้ เขายังส่องดูสิ่งมีชีวิตต่าง ๆ เช่น เม็ดเลือดแดง, กล้ามเนื้อ เป็นต้น เมื่อเขาพบสิ่งเหล่านี้ เขารายงานไปยังราชสมาคมแห่งกรุงลอนดอน จึงได้รับการยกย่องว่าเป็นผู้ประดิษฐ์กล้องจุลทรรศน์

พ.ศ. 2367 ดูโธรเชต์ นักพฤกษศาสตร์ชาวฝรั่งเศสศึกษาเนื้อเยื่อพืช และสัตว์พบว่าประกอบด้วยเซลล์
พ.ศ. 2376 โรเบิร์ต บราวน์ นักพฤกษศาสตร์ชาวอังกฤษ เป็นค้นแรกที่พบว่าเซลล์และพืชมีนิวเคลียสเป็นก้อนกลมๆ อยู่ภายในเซลล์
พ.ศ. 2378 นุก นะดือจาร์แดง นักสัตวศาสตร์ชาวฝรั่งเศส ศึกษาจุลินทรีย์และสิ่งมีชีวิตอื่น ๆ พบว่าภายในประกอบด้วยของเหลวใส ๆ จึงเรียกว่า ซาร์โคด ซึ่งเป็นภาษาฝรั่งเศสมาจากศัพท์กรีกว่า ซารค์ (Sarx) ซึ่งแปลว่าเนื้อ
พ.ศ. 2381 มัททิอัส ชไลเดน นักพฤกษศาสตร์ชาวเยอรมัน ศึกษาเนื้อเยื่อพืชชนิดต่าง ๆ พบว่าพืชทุกชนิดประกอบด้วยเซลล์
พ.ศ. 2382 ชไลเดนและทีโอดอร์ ชวาน จึงร่วมกันตั้งทฤษฎีเซลล์ ซึ่งมีใจความสรุปได้ว่า "สิ่งมีชีวิตทุกชนิดประกอบไปด้วยเซลล์และผลิตภัณฑ์จากเซลล์"
พ.ศ. 2382 ปูร์กิเญ นักสัตวิทยาชาวเชโกสโลวาเกีย ศึกษาไข่และตัวอ่อนของสัตว์ชนิดต่าง ๆ พบว่าภายในมีของเหลวใส เหนียว อ่อนนุ่มเป็นวุ้น เรียกว่าโพรโทพลาสซึม
ต่อจากนั้นมีนักวิทยาศาสตร์อีกมากมายทำการศึกษาเกี่ยวกับเซลล์ด้วยกล้องจุลทรรศน์ชนิดเลนส์ประกอบ และได้พัฒนาให้ดียิ่งขึ้น จนกระทั่งปี พ.ศ. 2475 นักวิทยาศาสตร์ชาวเยอรมันคือแอนสท์ รัสกาและมักซ์ นอลล์ ได้เปลี่ยนแปลงกระบวนการของกล้องจุลทรรศน์ที่ใช้แสงและเลนส์มาใช้ลำอิเล็กตรอน ทำให้เกิดกล้องจุลทรรศน์อิเล็กตรอนขึ้นในระยะต่อ ๆ มา ปัจจุบันมีกำลังขยายกว่า 5 แสนเท่า

คำถาม: พ.ศ. 2133 ใครเป็นผู้สร้างกล้องจุลทรรศน์ชนิดเลนส์ประกอบ
คำตอบ: แซคาเรียส แจนเซน

คำถาม: พ.ศ. 2208 ใครเป็นผู้สร้างกล้องจุลทรรศน์ชนิดเลนส์ประกอบที่มีลำกล้องรูปร่างสวยงาม
คำตอบ: รอเบิร์ต ฮุก

คำถาม: พ.ศ. 2208 ใครเป็นผู้สร้างกล้องจุลทรรศน์ชนิดเลนส์เดียวจากแว่นขยายที่เขาฝนเอง แว่นขยายบางอันขยายได้ถึง 270 เท่า
คำตอบ: อันโตนี ฟัน เลเวินฮุก

คำถาม: พ.ศ. 2367 ใครเป็นผู้ศึกษาเนื้อเยื่อพืช และสัตว์พบว่าประกอบด้วยเซลล์
คำตอบ: ดูโธรเชต์

คำถาม: โรเบิร์ต บราวน์ เป็นนักศึกษาประเทศอะไร
คำตอบ: อังกฤษ
หอพลังความร้อนจากดวงอาทิตย์

หอพลังความร้อนจากดวงอาทิตย์ คือโรงผลิตไฟฟ้าจากพลังงานความร้อนแสงอาทิตย์ที่มีลักษณะเป็นหอคอยสูง รับความร้อนที่เป็นรังสีจากดวงอาทิตย์จากกระจกเรียบจำนวนมากที่สามารถปรับเข้าหาดวงอาทิตย์เสมอ(เรียกกระจกแบบนี้ว่า heliostat) ที่อยู่ด้านล่าง หอคอยนี้จะสะสมความร้อนและทำตัวเหมือนเตาความร้อนสูง เปลี่ยนความร้อนให้เป็นพลังงานไฟฟ้า พลังงานไฟฟ้าที่ได้ ถือว่าเป็นพลังงานทดแทนที่ยั่งยืนไร้มลพิษแบบหนึ่ง

การออกแบบในตอนแรกๆจะใช้แสงที่ถูกโฟกัสนี้ไปทำให้น้ำร้อน ไอน้ำที่ได้จะนำไปใช้หมุนกังหันไอน้ำ แต่ปัญหาคือ ถ้าไม่มีแสงอาทิตย์ก็จะผลิตไฟฟ้าไม่ได้ การออกแบบใหม่โดยใช้โซเดียมเหลวเป็นตัวเก็บพลังงานความร้อนและได้รับการสาธิตให้เห็นจริง ต่อมาใช้เก​​ลือหลอมเหลว (โพแทสเซียมไนเตรท 40% โซเดียมไนเตรท 60%) เป็น'ของเหลวใช้งาน'ได้ถูกนำมาใช้ผลิตไฟฟ้าในหอพลังความร้อนในปัจจุบัน ของเหลวใช้งานนี้มีความสามารถเก็บความร้อนได้สูงมาก ซึ่งใช้ในการเก็บพลังงานความร้อนก่อนที่จะใช้ต้มน้ำเพื่อขับกังหัน การออกแบบวิธีนี้จึงสามารถผลิตกระแสไฟฟ้าได้แม้ไม่มีแสงอาทิตย์

คำถาม: หอพลังความร้อนจากดวงอาทิตย์คืออะไร
คำตอบ: โรงผลิตไฟฟ้าจากพลังงานความร้อนแสงอาทิตย์

คำถาม: หอพลังความร้อนจากดวงอาทิตย์มีหลักการทำงานอย่างไร
คำตอบ: เปลี่ยนความร้อนให้เป็นพลังงานไฟฟ้า
อากิเลส โฮเซ กุซมัน มาตูเต

   อากิเลส โฮเซ กุซมัน มาตูเต (สเปน: Aquiles José Guzmán Matute) เป็นนักมวยสากลชาวเวเนซุเอลา เกิดเมื่อ 13 เมษายน พ.ศ. 2508 ที่รัฐอันโซอาเตกี สถิติการชก 31 ครั้ง ชนะ 14 (น็อก 8) เสมอ 3 แพ้ 14

   กุซมันขึ้นชกมวยสากลอาชีพครั้งแรกเมื่อ 17 กรกฎาคม พ.ศ. 2528 เสมอกับโฮเซ เฮ กัสติโย ที่เวเนซุเอลา การชกในช่วงแรกของกุซมันส่วนใหญ่จะแพ้กับเสมอ และเคยชกแพ้คะแนนเฮซุส โรฮัสด้วย จนกระทั่งชกชนะน็อกเอดิซอน ตอร์เรส ยก 6 เมื่อ 27 กันยายน พ.ศ. 2534 ได้ครองแชมป์เวเนซุเอลารุ่นฟลายเวต ต่อจากนั้นก็ได้ครองแชมป์ WBA Fedelatin รุ่นฟลายเวต เมื่อ 29 กุมภาพันธ์ พ.ศ. 2535 ชนะน็อกอีวาน โมราเลส ยก 10 และหลังจากนั้น กุซมันก็มีโอกาสได้ขึ้นชิงแชมป์โลกครั้งแรก โดยเดินทางไปชิงแชมปืโลกรุ่นฟลายเวต สมาคมมวยโลก ที่เกาหลีใต้เมื่อ 26 กันยายน พ.ศ. 2535 ซึ่งกุซมันเป็นฝ่ายชนะคะแนนคิม ยง-คัง ได้แชมป์มาครอง แต่พอชกป้องกันตำแหน่งครั้งแรกก็แพ้คะแนนดาบิด กริมันไปเมื่อ 15 ธันวาคม พ.ศ. 2535 เสียแชมป์ไป

   กุซมันขึ้นชกชนะอีก 2 ครั้ง ก็ได้ชิงแชมป์โลกรุ่นเดิมอีกครั้งเมื่อ 12 มิถุนายน พ.ศ.2537 แพ้คะแนนแสน ส.เพลินจิต ไม่ได้แชมป์ จากนั้น กุซมันขึ้นชิงแชมป์ WBA Fedelatin รุ่นฟลายเวต เมื่อ 20 พฤษภาคม พ.ศ. 2538 ผลปรากฏว่าเป็นฝ่ายแพ้คะแนนเลโอ กาเมซ ต่อมาในเดือนพฤศจิกายน ปีเดียวกัน ขึ้นชิงแชมป์โลกรุ่นซูเปอร์ฟลายเวต สมาคมมวยโลก ปรากฏว่าเป็นฝ่ายแพ้น็อกอาลิมี กอยติอา ยก 5 ต่อมา ใน พ.ศ. 2539 กุซมันได้ชิงแชมป์ WBA Fedelatin รุ่นฟลายเวตอีกครั้งเมื่อ 7 ตุลาคม ซึ่งเป็นฝ่ายชนะคะแนนเลโอ กาเมซ ได้แชมป์ไปครอง จากนั้น ได้ชิงแชมป์โลกรุ่นซูเปอร์ฟลายเวต สมาคมมวยโลก อีกครั้งเมื่อ 1 มีนาคม พ.ศ. 2540 ปรากฏว่าเป็นฝ่ายแพ้คะแนนหยกไท ศิษย์ อ. ไป เมื่อกลับมาชกป้องกันแชมป์ WBA Fedelatin ก็เป็นฝ่ายแพ้น็อกฮิลเบร์โต กอนซาเลซ ยก 6 เมือ 27 กันยายน พ.ศ. 2540 เสียแชมป์ไป

หลังจากนั้น กุซมันหยุดชกไปถึง 3 ปี กลับมาชกอีกครั้งเมื่อ 27 กันยายน พ.ศ. 2543 โดยเป็นการชิงแชมป์ WBA Fedelatin รุ่นแบนตัมเวต ปรากฏว่าเป็นฝ่ายแพ้คะแนนราฟาเอล มาร์เกซ กุซมันขึ้นชกอีกเพียงสองครั้งเท่านั้น หลังจากที่ชกแพ้น็อกเอดิซอน ตอร์เรส ยก 4 เมื่อ 9 กันยายน พ.ศ. 2544 กุซมันก็แขวนนวมไป

คำถาม: อากิเลส โฮเซ กุซมัน มาตูเตเกิดวันที่เท่าไหร่
คำตอบ: เกิดเมื่อ 13 เมษายน พ.ศ. 2508

คำถาม: อากิเลส โฮเซ กุซมัน มาตูเตได้แชมป์เรียกชื่อว่าอะไร
คำตอบ: แชมป์เวเนซุเอลารุ่นฟลายเวต

คำถาม: อากิเลส โฮเซ กุซมัน มาตูเตป้องกันตำแหน่งครั้งแรกแพ้ให้กับใคร
คำตอบ: ดาบิด กริมัน

คำถาม: อากิเลส โฮเซ กุซมัน มาตูเตแพ้ครั้งสุดท้ายใ้ห้กับใคร
คำตอบ: เอดิซอน ตอร์เรส

คำถาม: อากิเลส โฮเซ กุซมัน มาตูเตหยุดชกไปกี่ปี
คำตอบ: 3 ปี
ทางหลวงรัฐออนแทรีโอหมายเลข 416

ทางหลวงคิงส์หมายเลข 416 (อังกฤษ: King's Highway 416) ซึ่งบ่อยครั้งมักถูกเรียกว่า ทางหลวงหมายเลข 416 (Highway 416) และ ทางหลวงอนุสรณ์ทหารผ่านศึก (Veterans Memorial Highway) เป็นทางหลวงพิเศษสายหนึ่งในทางหลวงหมวด 400 ของรัฐออนแทรีโอ ประเทศแคนาดา เชื่อมทางหลวงทรานส์แคนาดา (ทางหลวงหมายเลข 417) ในกรุงออตตาวาเข้ากับทางหลวงหมายเลข 401 ระหว่างเมืองบรอกวิลล์กับคอร์นวอลล์

ทางหลวงพิเศษความยาว 76.4 กิโลเมตรสายนี้เป็นเส้นทางการค้าที่สำคัญจากทางหลวงระหว่างรัฐหมายเลข 81 ระหว่างรัฐนิวยอร์กกับภูมิภาคออนแทรีโอตะวันออกผ่านทางหลวงหมายเลข 401 และยังเป็นเส้นทางเชื่อมต่อที่เร็วที่สุดระหว่างออตตาวากับนครโทรอนโต ทางหลวงหมายเลข 416 นี้ตัดผ่านพื้นที่ชนบทขนาดใหญ่ ยกเว้นปลายสายทางด้านเหนือซึ่งตัดเข้าสู่ย่านชานเมืองของกรุงออตตาวา

คำถาม: ทางหลวงรัฐออนแทรีโอหมายเลข 416 เป็นทางหลวงของรัฐใด
คำตอบ: รัฐออนแทรีโอ ประเทศแคนาดา

คำถาม: ทางหลวงรัฐออนแทรีโอหมายเลข 416 เชื่อมเส้นทางใดกับเส้นทางใด
คำตอบ: เชื่อมทางหลวงทรานส์แคนาดา (ทางหลวงหมายเลข 417) ในกรุงออตตาวาเข้ากับทางหลวงหมายเลข 401

คำถาม: ทางหลวงรัฐออนแทรีโอหมายเลข 416 มีความยาวเท่าไหร่
คำตอบ: 76.4 กิโลเมต

คำถาม: ทางหลวงรัฐออนแทรีโอหมายเลข 416 เป็นเส้นทางการค้าสำคัญระหว่างรัฐใด
คำตอบ: ระหว่างรัฐหมายเลข 81 ระหว่างรัฐนิวยอร์กกับภูมิภาคออนแทรีโอตะวันออกผ่านทางหลวงหมายเลข 401
ต้นขิง 

ต้นขิง 
ชื่อวิทยาศาสตร์ :   Zingiber officinale Roscoe
วงศ์ :  Zingiberaceae
ชื่อสามัญ :   Ginger
ชื่ออื่น :  ขิงแกลง  ขิงแดง  ขิงเผือก
ลักษณะ :  ไม้ล้มลุกสูง  0.3-1 เมตร มีเหง้าใต้ดิน เปลือกนอกสีน้ำตาลแกมเหลือง เนื้อในสีนวลมีกลิ่นเฉพาะ แทงหน่อหรือลำต้นเทียมเช่นเดียวกับไพล ใบเดี่ยว เรียงสลับรูปขอบขนานแกมใบหอก กว้าง 1.5-2 ซม. ยาว 15-20 ซม. ดอกช่อแทงออกจากเหง้า กลีบดอกสีเหลืองแกมเขียว ใบประดับสีเขียวอ่อน ผลเป็นผลแห้ง มี 3 พู
ประโยชน์ทางสมุนไพร :  ตำรายาไทยใช้เหง้าขิงแก่ทั้งสดและแห้ง เป็นยาขับลม แก้อาเจียนแก้ไอขับเสมหะ และขับเหงื่อโดยใช้เหง้าสดขนาดนิ้วหัวแม่มือต้มกับน้ำหรือใช้ผงขิงแห้งชงน้ำดื่ม จากการทดลองกับอาสาสมัคร 36 คนพบว่าผงขิงป้องกันการเมารถเมาเรือได้ดีกว่ายาแผนปัจจุบัน (dimenhydrinate) ในเหง้ามีน้ำมันหอมระเหยประกอบด้วย menthol, bornelo, fenchone, 6-shogoal และ6-gingerol menthol, มีฤทธิ์ขับลม borneol, fenchone และ 6-gingerol มีฤทธิ์ขับน้ำดี ช่วยย่อยไขมันนอกจากนี้พบว่าสารที่มีรสเผ็ดได้แก่ , 6-shogoal และ6-gingerol ลดการบีบตัวของลำไส้ จึงช่วยบรรเทาอาการปวดท้องเกร็ง

คำถาม: ต้นขิงมีชื่อทางวิทยาศาสตร์ว่าอย่างไร
คำตอบ: ชื่อวิทยาศาสตร์ :   Zingiber officinale Roscoe

คำถาม: ต้นขิงเป็นพืชสมุนไพร และมีชื่อทางสามัญว่าอย่างไร
คำตอบ: ชื่อสามัญ :   Ginger
สปีดเดมอน (เพลง)

สปีดเดมอน (อังกฤษ: Speed Demon) เป็นเพลงป็อป[1] ของนักร้องชาวอเมริกัน ไมเคิล แจ็กสัน จากสตูดิโออัลบั้มที่ 11 Bad เพลงที่แต่งและร่วมผลิตโดยแจ็คสัน กับ ควินซี โจนส์ วางจำหน่ายเมื่อวันที่ 12 ตุลาคม ค.ศ. 1989 ในรูปแบบซิงเกิลเชิงพาณิชย์สำหรับทั้งอัลบั้มและภาพยนตร์ในปี ค.ศ. 1988 เรื่อง มูนวอคเกอร์ ดิ้นมหัศจรรย์ เพลงนี้ได้รับการชื่นชมจากนักวิจารณ์ร่วมสมัย

คำถาม: สปีดเดมอน เป็นเพลงแนวอะไร
คำตอบ: เพลงป็อป

คำถาม: สปีดเดมอน เป็นเพลงของใคร
คำตอบ: นักร้องชาวอเมริกัน ไมเคิล แจ็กสัน

คำถาม: สปีดเดมอน มาจากสตูดิโออัลบั้มที่เท่าไร
คำตอบ: 11 Bad

คำถาม: สปีดเดมอน ว่างจำหน่ายเมื่อไร
คำตอบ: 12 ตุลาคม ค.ศ. 1989
โคเอ็กซ์อควาเรี่ยม

โคเอ็กซ์อควาเรี่ยม (อังกฤษ: COEX Aquarium; เกาหลี: 코엑스 아쿠아리움) เป็นพิพิธภัณฑ์สัตว์น้ำขนาดใหญ่ที่สุดของประเทศเกาหลีใต้ ตั้งอยู่ในชั้นใต้ดินของห้างสรรพสินค้าโคเอ็กซ์ ในเขตคังนัม โซล

การเดินทางมาที่โคเอ็กซ์อควาเรี่ยม สามารถทำได้โดยโดยสารรถไฟใต้ดินสาย 2 ขึ้นที่สถานีซัมซอง ออกที่ประตู 5 แล้วเดินตามป้าย

พื้นที่ของโคเอ็กซ์อควาเรี่ยม มีเนื้อที่ 14,000 ตารางเมตร มีปลาแสดงไว้กว่า 40,000 ตัว กว่า 650 ชนิด เปิดทำการตั้งแต่ 10.00-20.00 น. อัตราค่าเข้าชม ผู้ใหญ่ 17,500 วอน เด็กโต 14,500 วอน เด็กเล็กความสูงไม่เกิน 110 เซนติเมตร 11,000 วอน

โดยแบ่งพื้นที่จัดแสดงไว้เป็นส่วนต่าง ๆ คือ

Korean Fish เป็นส่วนของตู้ปลาขนาดเล็ก และปลาน้ำจืดหลากหลายชนิด ทั้งปลาพื้นเมืองของเกาหลี และปลาพื้นที่อื่น
Aqua Gallery เป็นส่วนแสดงตู้ปลาแปลก ๆ หลายขนาด ทำจากวัสดุต่าง ๆ กัน เช่น เตียงนอน, ชักโครก
Amazonian World ส่วนจัดแสดงระบบชีวนิเวศของป่าอเมซอน
Kids Aquarium เป็นส่วนของตู้ปลาขนาดเล็ก
The Seven Seas เป็นส่วนจัดแสดงตู้ปลาและปลาทะเลขนาดใหญ่
Marine Touch เป็นอ่างขนาดยาว ซึ่งผู้ที่เข้าชมรวมทั้งเด็ก ๆ สามารถสัมผัสสัตว์ทะเลที่อยู่ในนั้นได้ เช่น ปลาดาว
Ocean Kingdom เป็นอุโมงค์ใสขนาดยาว มีจุดเด่น คือ ปลาฉลาม และเต่าทะเล
The Deep Blue Sea เป็นส่วนของปลาทะเลน้ำลึก และแมงกะพรุนหลากหลายชนิด
ชนิดของสัตว์ที่แสดงมีทั้งสัตว์น้ำและไม่ใช่สัตว์น้ำ อาทิ มานาที, ไข่จระเข้น้ำเค็ม, ค้างคาว, แพรี่ด็อก, ลิงกระรอก, กบมะเขือเทศ, แอกโซลอเติล เป็นต้น

คำถาม: โคเอ็กซ์อควาเรี่ยมตั้งอยู่ที่ใด
คำตอบ: ชั้นใต้ดินของห้างสรรพสินค้าโคเอ็กซ์ ในเขตคังนัม โซล

คำถาม: การมาเยือนโคเอ็กซ์อควาเรี่ยมสามารถทำได้ด้วยวิธีใด
คำตอบ: โดยสารรถไฟใต้ดินสาย 2 ขึ้นที่สถานีซัมซอง ออกที่ประตู 5 แล้วเดินตามป้าย

คำถาม: ส่วนจัดแสดง Korean Fish ประกอบไปด้วยอะไร
คำตอบ: ตู้ปลาขนาดเล็ก และปลาน้ำจืดหลากหลายชนิด ทั้งปลาพื้นเมืองของเกาหลี และปลาพื้นที่อื่น

คำถาม: ส่วนจัดแสดง Aqua Gallery ประกอบไปด้วยอะไร
คำตอบ: เป็นส่วนแสดงตู้ปลาแปลก ๆ หลายขนาด ทำจากวัสดุต่าง ๆ กัน เช่น เตียงนอน, ชักโครก
จอห์น วิลค์ส บูธ

จอห์น วิลค์ส บูธ (อังกฤษ: John Wilkes Booth; 10 พฤษภาคม ค.ศ. 1838 - 26 เมษายน ค.ศ. 1865) เป็นนักแสดงละครเวทีชาวอเมริกันที่เป็นคนลอบสังหารประธานาธิบดี อับราฮัม ลินคอล์นที่โรงละครฟอร์ดส, กรุงวอชิงตัน ดี.ซี. ในวันที่ 14 เมษายน 1865 บูธเป็นสมาชิกจากครอบครัวนักแสดงละครเวทีที่โด่งดังจากรัฐแมริแลนด์ และในทศวรรษที่ 1860 นั้นเอง เขาก็กลายเป็นนักแสดงที่โด่งดังเช่นกัน [1] บูธมีความคิดเห็นโน้มเอียงเข้าข้างฝ่ายสมาพันธ์และประณามการบริหารของลินคอล์นอย่างรุนแรง และคับแค้นเป็นอย่างมากเมื่อฝ่ายใต้แพ้สงครามกลางเมืองอเมริกัน เขาต่อต้านแนวคิดที่จะล้มล้างระบบทาสในสหรัฐฯ และข้อเสนอของลินคอล์นที่จะขยายสิทธิ์เลือกตั้งไปยังทาสที่เป็นไทแล้ว

คำถาม: จอห์น วิลค์ส บูธ เกิดวันที่เท่าไร
คำตอบ: 10 พฤษภาคม ค.ศ. 1838

คำถาม: จอห์น วิลค์ส บูธ เสียชีวิตวันที่เท่าไร
คำตอบ: 26 เมษายน ค.ศ. 1865

คำถาม: จอห์น วิลค์ส บูธ มีอาชีพอะไร
คำตอบ: นักแสดงละครเวที

คำถาม: จอห์น วิลค์ส บูธ แสดงเป็นอะไร
คำตอบ: คนลอบสังหารประธานาธิบดี อับราฮัม ลินคอล์น

คำถาม: จอห์น วิลค์ส บูธ แสดงที่โรงละครอะไร
คำตอบ: โรงละครฟอร์ดส
ซากุ

ซากุ (ญี่ปุ่น: 佐久市 โรมาจิ: Saku-shi) เป็นเมืองในจังหวัดนางาโนะ ประเทศญี่ปุ่น มีขนาดพื้นที่ทั้งสิ้น 423.99 ตารางกิโลเมตร ในปี พ.ศ. 2551 มีจำนวนประชากร 100,077 คน

หลังจากการสถาปนาเมืองซากุขึ้นในปี พ.ศ. 2548 ซากุกลายเป็นเมืองอันดับที่ 5 ในจังหวัดนางาโนะที่มีจำนวนประชากรเกิน 1 แสนคน นับตั้งแต่มีการเปิดใช้งานสถานีรถไฟซากูไดระในเส้นทางนางาโนะชิงกันเซ็ง ด้วยเวลาในการเดินทางเข้าโตเกียวด้วยรถไฟชิงกันเซ็งเพียง 1 ชั่วโมง ทำให้มีประชากรย้ายมาที่เมืองซากุเป็นจำนวนมาก

คำถาม: ซากุ เป็นเมืองในจังหวัดอะไร
คำตอบ: จังหวัดนางาโนะ

คำถาม: ซากุ อยู่ในประเทศอะไร
คำตอบ: ประเทศญี่ปุ่น

คำถาม: ซากุ มีขนาดพื้นที่ทั้งสิ้นเท่าไร
คำตอบ: 423.99 ตารางกิโลเมตร

คำถาม: ซากุ มีจำนวนประชากรเท่าไร
คำตอบ: 100,077 คน

คำถาม: ซากุ หลังจากการสถาปนาเมืองซากุขึ้นในปีอะไร
คำตอบ: พ.ศ. 2548
บานบุรีสีม่วง

บานบุรีสีม่วง (ชื่อวิทยาศาสตร์: Allamanda blanchetii ชื่อสามัญ: Purple Allamanda ) มีถิ่นกำเนิดในประเทศบราซิล [1]เป็นไม้พุ่มกึ่งเลื้อย กิ่งอ่อนมีขนปกคลุม ใบออกรอบข้อ ข้อละสี่ใบ ดอกออกเป็นช่อ กลีบดอกสีม่วงแดงหรือม่วงอมชมพู โคนกลีบเป็นหลอดสีม่วงเข้ม ใช้เป็นไม้ประดับ

คำถาม: บานบุรีสีม่วงมีชื่อวิทยาศาสตร์ว่าอะไร
คำตอบ:  Allamanda blanchetii

คำถาม: ชื่อสามัญของบานบุรีสีม่วงชื่อว่าอะไร
คำตอบ: Purple Allamanda

คำถาม: ถิ่นกำเนิดของบานบุรีสีม่วงคือที่ใด
คำตอบ: ประเทศบราซิล
กาปรี

กาปรี (อิตาลี: Capri) เป็นเกาะในทะเลติร์เรเนียน ทางทิศใต้ของอ่าวเนเปิลส์ ในแคว้นคัมปาเนีย ประเทศอิตาลี เมืองหลักชื่อกาปรีซึ่งมีชื่อเดียวกับเกาะ เป็นสถานที่ตากอากาศตั้งแต่สมัยโรมันโบราณ ในระหว่างสงครามนโปเลียน ถูกอังกฤษและฝรั่งเศสผลัดกันเข้ายึดครอง และกลับคืนเป็นของอิตาลีในปี ค.ศ. 1813

คำถาม: กาปรี เป็นเกาะที่ไหน
คำตอบ: เกาะในทะเลติร์เรเนียน

คำถาม: กาปรี อยู่อ่าวอะไร
คำตอบ: อ่าวเนเปิลส์

คำถาม: กาปรี อยู่แคว้นอะไร
คำตอบ: แคว้นคัมปาเนีย

คำถาม: กาปรี อยู่ประเทศอะไร
คำตอบ: ประเทศอิตาลี
เวิลด์ไวด์เว็บ

เวิลด์ไวด์เว็บ (อังกฤษ: World Wide Web, WWW, W3; หรือที่เรียกกันสั้น ๆ ว่า เว็บ) คือพื้นที่ที่เก็บข้อมูลข่าวสารที่เชื่อมต่อกันทางอินเทอร์เน็ต โดยการกำหนดยูอาร์แอล คำว่าเวิลด์ไวด์เว็บมักจะใช้สับสนกับคำว่า อินเทอร์เน็ต จริง ๆ แล้วเวิลด์ไวด์เว็บเป็นเพียงแค่บริการหนึ่งบนอินเทอร์เน็ต

คำถาม: เวิลด์ไวด์เว็บภาษาอังกฤษคืออะไร
คำตอบ: World Wide Web, WWW, W3

คำถาม: เวิลด์ไวด์เว็บเรียกสั้นๆว่าอะไร
คำตอบ: เว็บ

คำถาม: เวิลด์ไวด์เว็บคืออะไร
คำตอบ: พื้นที่ที่เก็บข้อมูลข่าวสารที่เชื่อมต่อกันทางอินเทอร์เน็ต

คำถาม: เวิลด์ไวด์เว็บต่างจากอินเทอร์เน็ตอย่างไร
คำตอบ: วิลด์ไวด์เว็บเป็นเพียงแค่บริการหนึ่งบนอินเทอร์เน็ต
อำเภอสองพี่น้อง

การปกครองส่วนภูมิภาค
อำเภอสองพี่น้องแบ่งเขตการปกครองย่อยออกเป็น 15 ตำบล 140 หมู่บ้าน ได้แก่

1.	สองพี่น้อง			(Song Phi Nong)									9.	บ้านช้าง			(Ban Chang)		
2.	บางเลน			(Bang Len)									10.	ต้นตาล			(Ton Tan)		
3.	บางตาเถร			(Bang Ta Then)									11.	ศรีสำราญ			(Si Samran)		
4.	บางตะเคียน			(Bang Takhian)									12.	ทุ่งคอก			(Thung Khok)		
5.	บ้านกุ่ม			(Ban Kum)									13.	หนองบ่อ			(Nong Bo)		
6.	หัวโพธิ์			(Hua Pho)									14.	บ่อสุพรรณ			(Bo Suphan)		
7.	บางพลับ			(Bang Phlap)									15.	ดอนมะนาว			(Don Manao)		
8.	เนินพระปรางค์			(Noen Phra Prang)			
 
การปกครองส่วนท้องถิ่น
ท้องที่อำเภอสองพี่น้องประกอบด้วยองค์กรปกครองส่วนท้องถิ่น 16 แห่ง ได้แก่

เทศบาลเมืองสองพี่น้อง ครอบคลุมพื้นที่ตำบลสองพี่น้องทั้งตำบล
เทศบาลตำบลทุ่งคอก ครอบคลุมพื้นที่บางส่วนของตำบลทุ่งคอก
องค์การบริหารส่วนตำบลบางเลน ครอบคลุมพื้นที่ตำบลบางเลนทั้งตำบล
องค์การบริหารส่วนตำบลบางตาเถร ครอบคลุมพื้นที่ตำบลบางตาเถรทั้งตำบล
องค์การบริหารส่วนตำบลบางตะเคียน ครอบคลุมพื้นที่ตำบลบางตะเคียนทั้งตำบล
องค์การบริหารส่วนตำบลบ้านกุ่ม ครอบคลุมพื้นที่ตำบลบ้านกุ่มทั้งตำบล
องค์การบริหารส่วนตำบลหัวโพธิ์ ครอบคลุมพื้นที่ตำบลหัวโพธิ์ทั้งตำบล
องค์การบริหารส่วนตำบลบางพลับ ครอบคลุมพื้นที่ตำบลบางพลับทั้งตำบล
องค์การบริหารส่วนตำบลเนินพระปรางค์ ครอบคลุมพื้นที่ตำบลเนินพระปรางค์ทั้งตำบล
องค์การบริหารส่วนตำบลบ้านช้าง ครอบคลุมพื้นที่ตำบลบ้านช้างทั้งตำบล
องค์การบริหารส่วนตำบลต้นตาล ครอบคลุมพื้นที่ตำบลต้นตาลทั้งตำบล
องค์การบริหารส่วนตำบลศรีสำราญ ครอบคลุมพื้นที่ตำบลศรีสำราญทั้งตำบล
องค์การบริหารส่วนตำบลทุ่งคอก ครอบคลุมพื้นที่ตำบลทุ่งคอก (นอกเขตเทศบาลตำบลทุ่งคอก)
องค์การบริหารส่วนตำบลหนองบ่อ ครอบคลุมพื้นที่ตำบลหนองบ่อทั้งตำบล
องค์การบริหารส่วนตำบลบ่อสุพรรณ ครอบคลุมพื้นที่ตำบลบ่อสุพรรณทั้งตำบล
องค์การบริหารส่วนตำบลดอนมะนาว ครอบคลุมพื้นที่ตำบลดอนมะนาวทั้งตำบล

คำถาม: จำนวนตำบลของอำเภอสองพี่น้อง?
คำตอบ: 15

คำถาม: จำนวนหมู่บ้านของอำเภอสองพี่น้อง?
คำตอบ: 140

คำถาม: จำนวนองค์กรปกครองส่วนท้องถิ่นของอำเภอสองพี่น้อง
คำตอบ: 16
ต้นสะแก 

ต้นสะแก 
ชื่อวิทยาศาสตร์ : Combretum quadrangulare  Kurz
วงศ์ : Combretaceae
ชื่ออื่น :  แก ขอนแข้ จองแข้ แพ่ง สะแก
ลักษณะ : ไม้ยืนต้น สูง 5-10 เมตร กิ่งอ่อนเป็นรูปเหลี่ยม ใบเดี่ยว เรียงตรงข้าม รูปวงรี หรือรูปไข่กลับ กว้าง 3-8 ซม. ยาว 6-15 ซม. ดอกช่อ ออกที่ซอกใบ และปลาดยอด ดอกย่อยมีขนาดเล็ก กลีบดอกสีขาว ผลแห้ง มี 4 ครีบ เมล็ดสีน้ำตาลแดง รูปกระสวย มี 4 สันตามยาว
ประโยชน์ทางสมุนไพร :  เมล็ดแก่-ใช้ขับพยาธิไส้เดือน และพยาธิเส้นด้ายในเด็ก โดยใช้ขนาด 1 ช้อนคาว หรือ 3 กรัม เมล็ดแก่ตำผสมกับไข่ทอดกินครั้งเดียว ขณะท้องว่าง

คำถาม: ต้นสะแกมีชื่อทางวิทยาศาสตร์ว่าอย่างไร
คำตอบ: ชื่อวิทยาศาสตร์ : Combretum quadrangulare  Kurz

คำถาม: ต้นสะแกจัดเป็นพรรณไม้ที่อยู่ในวงศ์พรรณไม้ชนิดใด
คำตอบ: วงศ์ : Combretaceae
อาสนวิหารวาน

อาสนวิหารวาน (ฝรั่งเศส: Cathédrale de Vannes) หรือเรียกชื่อเต็มว่า อาสนวิหารนักบุญเปโตรแห่งวาน (Cathédrale Saint-Pierre de Vannes) เป็นอาสนวิหารนิกายโรมันคาทอลิกประจำมุขมณฑลวาน และยังมีฐานะเป็นมหาวิหารด้วย ตั้งอยู่ที่เมืองวาน จังหวัดมอร์บีอ็อง แคว้นเบรอตาญ ประเทศฝรั่งเศส สร้างขึ้นเพื่ออุทิศแด่นักบุญเปโตร

อาสนวิหารวานสร้างในแบบสถาปัตยกรรมกอทิก โดยตั้งอยู่บนสถานที่ของอาสนวิหารเดิมซึ่งเป็นแบบโรมาเนสก์ในคริสต์ศตวรรษที่ 11 การก่อสร้างกินเวลายาวนานถึง 500 ปี ตั้งแต่คริสต์ศตวรรษที่ 15 ถึงคริสต์ศตวรรษที่ 19 และถ้ายังนับรวมกับอายุของหอระฆังเก่าแบบโรมาเนสก์แล้วจะรวมเป็นระยะเวลาทั้งสิ้นถึงกว่า 700 ปีด้วยกัน

อาสนวิหารแห่งนี้ได้ขึ้นทะเบียนเป็นอนุสรณ์สถานทางประวัติศาสตร์เมื่อปี ค.ศ. 1903[1]

คำถาม: อาสนวิหารวาน หรือเรียกชื่อเต็มว่าอะไร
คำตอบ: อาสนวิหารนักบุญเปโตรแห่งวาน

คำถาม: อาสนวิหารวาน เป็นอาสนวิหารนิกายอะไร
คำตอบ: นิกายโรมันคาทอลิก

คำถาม: อาสนวิหารวาน ประจำมุขมณฑลวาน และยังมีฐานะเป็นอะไร
คำตอบ: มหาวิหาร

คำถาม: อาสนวิหารวาน ตั้งอยู่ที่ไหน
คำตอบ: ตั้งอยู่ที่เมืองวาน จังหวัดมอร์บีอ็อง แคว้นเบรอตาญ

คำถาม: อาสนวิหารวาน สร้างแบบอะไร
คำตอบ: สถาปัตยกรรมกอทิก
โรงเรียนพระโขนงพิทยาลัย

โรงเรียนพระโขนงพิทยาลัย (อังกฤษ: Prakhanongpittayalai School) สังกัดสำนักงานคณะกรรมการการศึกษาขั้นพื้นฐาน กระทรวงศึกษาธิการ ก่อตั้งเมื่อวันที่ 19 พฤษภาคม พ.ศ. 2501 โดยผู้ใหญ่นาค รัตนวิชัย ในชุมชนจาก ปัจจุบันเปิดสอนในระดับมัธยมศึกษาปีที่ 1 - 6 ปัจจุบันตั้งอยู่เลขที่ 182 ซอยสุขุมวิท 62 แขวงพระโขนงใต้ เขตพระโขนง กรุงเทพมหานคร 10260

คำถาม: โรงเรียนพระโขนงพิทยาลัย สังกัดสำนักงานอะไร
คำตอบ: สำนักงานคณะกรรมการการศึกษาขั้นพื้นฐาน

คำถาม: โรงเรียนพระโขนงพิทยาลัย อยู่กระทรวงศึกษาอะไร
คำตอบ: กระทรวงศึกษาธิการ

คำถาม: โรงเรียนพระโขนงพิทยาลัย ก่อตั้งวันที่เท่าไร
คำตอบ: 19 พฤษภาคม พ.ศ. 2501

คำถาม: โรงเรียนพระโขนงพิทยาลัย ก่อตั้งโดยใคร
คำตอบ: ผู้ใหญ่นาค

คำถาม: โรงเรียนพระโขนงพิทยาลัย ปัจจุบันเปิดสอนในระดับอะไร
คำตอบ: ระดับมัธยมศึกษาปีที่ 1 - 6
บราเธอร์ส (ภาพยนตร์)

บราเธอร์ส (อังกฤษ: Brothers) เป็นภาพยนตร์อเมริกันแนวดราม่า-สงคราม นำแสดงโดยโทบีย์ แม็กไกวร์, เจค จิลเลนฮอล และนาตาลี พอร์ตแมน กำกับโดยจิม เชอริแดน เป็นภาพยนตร์ที่สร้างมาจากภาพยนตร์เดนมาร์กในปี 2004 ของซูซาน เบียร์เรื่อง Brothers (Brødre) ภาพยนตร์ทั้ง 2 นี้ได้รับแรงบันดาลใจจากบทประพันธ์มหากาพย์ของโฮเมอร์ เรื่อง โอดิสซีย์[2] โทบีย์ แม็กไกวร์ยังได้รับการเสนอชื่อเข้าชิงรางวัลลูกโลกทองคำจากการแสดงเรื่องน

คำถาม: บราเธอร์ส เป็นภาพยนตร์สัญชาติอะไร
คำตอบ: อเมริกัน

คำถาม: บราเธอร์ส เป็นภาพยนตร์แนวอะไร
คำตอบ: ดราม่า-สงคราม

คำถาม: ภาพยนต์ บราเธอร์ส กำกับโดยใคร
คำตอบ: จิม เชอริแดน

คำถาม: ภาพยนต์ บราเธอร์ส ได้รับแรงบันดาลใจมาจากบทประพันธ์ใคร
คำตอบ: โฮเมอร์
สมาคมผู้จัดพิมพ์และผู้จำหน่ายหนังสือแห่งประเทศไทย

สมาคมผู้จัดพิมพ์และผู้จำหน่ายหนังสือแห่งประเทศไทย หรือ ส.พ.จ.ท. (The Publishers and Booksellers Association of Thailand; PUBAT) เป็นองค์กรศูนย์กลางของผู้จัดพิมพ์และผู้จำหน่ายหนังสือในประเทศไทย ผู้ร่วมจัดงานสัปดาห์หนังสือแห่งชาติ ควบคู่กับงานสัปดาห์หนังสือนานาชาติ รวมถึงงานมหกรรมหนังสือระดับชาติ เป็นประจำทุกปี

ประวัติ
สมาคมผู้จัดพิมพ์และผู้จำหน่ายหนังสือแห่งประเทศไทย ริเริ่มขึ้นเมื่อปี พ.ศ. 2502 โดยนักวิชาการด้านการศึกษากลุ่มหนึ่ง ประกอบด้วย หม่อมหลวงมานิจ ชุมสาย, อภัย จันทวิมล, กำธร สถิรกุล เป็นต้น มีความเห็นว่าสำนักพิมพ์ทั้งหลาย ต่างก็ดูแลตัวเองเป็นหลัก ไม่มีการรวมตัวกันอย่างจริงจัง จึงไม่อาจพัฒนากิจการพิมพ์ของประเทศไทยให้ทัดเทียมกับนานาชาติได้ ม.ล.มานิจ ซึ่งเป็นผู้ประกอบการโรงพิมพ์อยู่ด้วย จึงมีแนวคิดว่าจะเป็นคนกลาง โดยเชิญชวนจิตต์ แพร่พานิช เจ้าของกิจการสำนักพิมพ์แพร่พิทยาที่มีชื่อเสียงในขณะนั้น กับชัย จิตติเดชารักษ์ ผู้จัดจำหน่ายหนังสือรายใหญ่ในขณะนั้น มาร่วมกันก่อตั้งสมาคมฯ ขึ้นเมื่อปี พ.ศ. 2503

ทำเนียบนายกสมาคมฯ

หม่อมหลวงมานิจ ชุมสาย (พ.ศ. 2503-พ.ศ. 2525 และ พ.ศ. 2528-พ.ศ. 2529)
ธรรมนูญ เรืองศิลป์ จากสำนักพิมพ์เรืองศิลป์ (พ.ศ. 2525)
วาทิน ตันตินิรันดร์ จากสำนักพิมพ์ปาณยา (พ.ศ. 2526)
นงเยาว์ ทวีวัฒนสาร จากสำนักพิมพ์รวมสาส์น (พ.ศ. 2527)
วิริยะ สิริสิงห จากสำนักพิมพ์ชมรมเด็ก (พ.ศ. 2530-พ.ศ. 2533, พ.ศ. 2536-พ.ศ. 2537 (รักษาการ), พ.ศ. 2538-พ.ศ. 2539)
สมหมาย สีมากุล จากศูนย์หนังสือกรุงเทพ (พ.ศ. 2533-พ.ศ. 2535)
นิดดา หงษ์วิวัฒน์ จากสำนักพิมพ์แสงแดด (พ.ศ. 2539-พ.ศ. 2543)
สุวดี จงสถิตย์วัฒนา จากบริษัท นานมีบุ๊คส์ จำกัด (พ.ศ. 2543- มิถุนายน พ.ศ. 2546)
ธนะชัย สันติชัยกูล จากบริษัท เนชั่นมัลติมีเดียกรุ๊ป จำกัด (มหาชน) (กรกฎาคม พ.ศ. 2546 – มิถุนายน พ.ศ. 2550)
ริสรวล อร่ามเจริญ จากบริษัท แปลนฟอร์คิดส์ จำกัด (กรกฎาคม พ.ศ. 2550 – มิถุนายน พ.ศ. 2554)
วรพันธ์ โลกิตสถาพร จากบริษัท สถาพรบุ๊คส์ จำกัด (กรกฎาคม พ.ศ. 2554 – ปัจจุบัน)

คำถาม: สมาคมผู้จัดพิมพ์และผู้จำหน่ายหนังสือแห่งประเทศไทย หรือเรียกย่อว่า ?
คำตอบ: ส.พ.จ.ท.

คำถาม: สมาคมผู้จัดพิมพ์และผู้จำหน่ายหนังสือแห่งประเทศไทยเป็นองค์กรอะไร ?
คำตอบ: เป็นองค์กรศูนย์กลางของผู้จัดพิมพ์และผู้จำหน่ายหนังสือในประเทศไทย

คำถาม: สมาคมผู้จัดพิมพ์และผู้จำหน่ายหนังสือแห่งประเทศไทย ริเริ่มขึ้นเมื่อปี พ.ศ.ใด ?
คำตอบ: พ.ศ. 2502

คำถาม: โดยนักวิชาการด้านการศึกษากลุ่มหนึ่ง ประกอบด้วย หม่อมหลวงมานิจ ชุมสาย, อภัย จันทวิมล, กำธร สถิรกุล เป็นต้น มีความเห็นว่า ?
คำตอบ: สำนักพิมพ์ทั้งหลาย ต่างก็ดูแลตัวเองเป็นหลัก

คำถาม: ร่วมกันก่อตั้งสมาคมฯ ขึ้นเมื่อปี พ.ศ. ใด ?
คำตอบ: พ.ศ. 2503
อไญยนิยม

อไญยนิยม (อังกฤษ: agnosticism) เป็นมุมมองที่ว่าค่าความจริงของการอ้างบางอย่าง โดยเฉพาะอย่างยิ่งการอ้างเกี่ยวกับการมีอยู่หรือไม่มีอยู่ของพระเจ้าใด ๆ ตลอดจนการอ้างอภิปรัชญา ศาสนาอื่นๆ สิ่งศักดิ์สิทธิ์ และเรื่องเหนือธรรมชาติอื่นๆ ว่าเป็นสิ่งที่มีอยู่หรือไม่มีอยู่ หรือไม่สามารถหยั่งรู้ได้[1] ตามคำกล่าวของนักปรัชญา William L. Rowe ในสำนึกซึ่งเป็นที่นิยม พวกอไญยนิยมคือผู้ที่ไม่ได้เชื่อหรือไม่ได้ไม่เชื่อในการมีอยู่ของพระเจ้าองค์ใด ขณะที่พวกเทวนิยมและอเทวนิยมเชื่อและไม่เชื่อ ตามลำดับ[1]

คำถาม: อไญยนิยมภาษาอังกฤษคืออะไร
คำตอบ: agnosticism

คำถาม: อไญยนิยมมาจากนักปรัชญาคนไหน
คำตอบ: William L. Rowe
แอ็สแอนเซแอ็ฟ

บริษัททางรถไฟแห่งชาติฝรั่งเศส (ฝรั่งเศส: Société Nationale des Chemins de fer Français) หรือ แอ็สแอนเซแอ็ฟ (SNCF) เป็นบริษัทบริการรถไฟที่ใหญ่ที่สุดในฝรั่งเศส ก่อตั้งขึ้นในปี พ.ศ. 2481 โดยเป็นผู้ให้บริการรถไฟความเร็วสูงหรือเตเฌเว (TGV) มาตั้งแต่ ค.ศ. 1978

คำถาม: แอ็สแอนเซแอ็ฟ คืออะไร
คำตอบ: เป็นบริษัทบริการรถไฟที่ใหญ่ที่สุดในฝรั่งเศส

คำถาม: แอ็สแอนเซแอ็ฟ ก่อตั้งขึ้นในปี พ.ศ.ใด
คำตอบ: 2481

คำถาม: โดยเป็นผู้ให้บริการรถไฟความเร็วสูงหรือเตเฌเว (TGV) มาตั้งแต่ ค.ศ.ใด
คำตอบ: 1978

คำถาม: SNCF ย่อมาจากอะไร
คำตอบ: Société Nationale des Chemins de fer Français
มณฑล สงวนเสริมศรี

ศาสตราจารย์(พิเศษ) เภสัชกร มณฑล สงวนเสริมศรี (29 ธันวาคม พ.ศ. 2490 - )[1] ศาสตราจารย์พิเศษสาขาเภสัชศาสตร์ อดีตอธิการบดีมหาวิทยาลัยนเรศวร 2 วาระ (พ.ศ. 2544 - 2548 และ พ.ศ. 2548 - 2552) และอธิการบดีมหาวิทยาลัยพะเยาคนแรก (พ.ศ. 2553 - พ.ศ. 2561)
ศาสตราจารย์(พิเศษ) เภสัชกร มณฑล สงวนเสริมศรี หรือ ที่รู้จักกันในนาม ศาสตราจารย์(พิเศษ) เภสัชกร ดร.มณฑล สงวนเสริมศรี เกิดเมื่อวันที่ 29 ธันวาคม พ.ศ. 2490 สำเร็จการศึกษาระดับมัธยมศึกษาจาก โรงเรียนอำนวยศิลป์พระนคร เมื่อปี พ.ศ. 2509 จากนั้นจึงเข้าศึกษาต่อที่คณะเภสัชศาสตร์ จุฬาลงกรณ์มหาวิทยาลัย จนสำเร็จการศึกษาเภสัชศาสตรบัณฑิต (ภ.บ.) เมื่อปี พ.ศ. 2515 หลังจากนั้นเข้าศึกษาต่อในระดับปริญญาโท โดยสำเร็จการศึกษาวิทยาศาสตรมหาบัณฑิต (วท.ม.) สาขาชีวเคมี จากมหาวิทยาลัยมหิดล เมื่อปี พ.ศ. 2519 และ Master of Philosophy (M.Phil.) สาขาชีวเคมี จากมหาวิทยาลัยเคมบริดจ์ สหราชอาณาจักร เมื่อปี พ.ศ. 2523 ต่อมาเข้าศึกษาต่อในระดับปริญญาเอกจนสำเร็จการศึกษา Doctor of Philosophy (Ph.D.) สาขาชีวเคมี จากมหาวิทยาลัยเคมบริดจ์ ในปี พ.ศ. 2525 และสำเร็จการศึกษาปริญญาวิทยาลัยป้องกันราชอาณาจักร (วปรอ 4010) เมื่อปี พ.ศ. 2541
ปัจจุบันสมรสกับ รศ.ดร.มัทนี สงวนเสริมศรี มีบุตรชาย 2 คน
เครื่องราชอิสริยาภรณ์
พ.ศ. 2537 -  ประถมาภรณ์มงกุฎไทย
พ.ศ. 2540 -  ประถมาภรณ์ช้างเผือก
พ.ศ. 2544 -  เหรียญจักรพรรดิมาลา
พ.ศ. 2545 -  เครื่องราชอิสริยาภรณ์อันมีเกียรติยศยิ่งมงกุฎไทย ชั้นมหาวชิรมงกุฏ (ม.ว.ม.)
พ.ศ. 2550 -  เครื่องราชอิสริยาภรณ์อันเป็นที่เชิดชูยิ่งช้างเผือก ชั้น มหาปรมาภรณ์ช้างเผือก (ม.ป.ช.) [3]
พ.ศ. 2551 - เครื่องอิสริยาภรณ์ชั้นสูงด้านการศึกษา (Commandeur de I Ordre des Palmes Academiques) จากรัฐบาลฝรั่งเศส

คำถาม: มณฑล สงวนเสริมศรีเกิดวันไหน
คำตอบ: วันที่ 29 ธันวาคม พ.ศ. 2490

คำถาม: ได้รับเครื่องอิสริยาภรณ์ชั้นสูงด้านการศึกษาจากรัฐบาลฝรั่งเศสในปีใด
คำตอบ: พ.ศ. 2551
ปลาตะลุมพุก

ปลาตะลุมพุก หรือ ปลากระลุมพุก หรือ ปลาหลุมพุก (ใต้) เป็นปลาทะเลชนิดหนึ่งที่เข้ามาวางไข่ในน้ำจืด มีชื่อวิทยาศาสตร์ว่า Tenualosa toli ในวงศ์ปลาหลังเขียว (Clupeidae)ปลาตะลุมพุกมีรูปร่างคล้ายปลาในวงศ์ปลาตะเพียน แต่ลำตัวเพรียวกว่า และส่วนครีบหลังหางยาวเว้าลึกกว่ามาก ปากกว้าง ลูกตามีเยื่อไขมันคลุม ครีบอก ครีบท้อง และครีบก้นเล็ก เกล็ดใหญ่แต่บางคลุมทั้งลำตัว เกล็ดท้องเป็นสันคม ลำตัวด้านหลังมีสีคล้ำอมฟ้าอ่อนหรือเขียวอ่อน เช่นเดียวกับหัว ด้านข้างเป็นสีเงินอมฟ้าหรือเหลืองอ่อนไปจนถึงท้อง ในปลาที่ไม่สดนักมักมีสีแดงเรื่อ ๆ ที่ข้างลำตัว ครีบมีสีเหลืองอ่อน ครีบหางสีเหลืองอ่อนเหลือบฟ้า ขอบสีคล้ำ มีขนาดโตเต็มที่ 35–45 เซนติเมตร พบกระจายพันธุ์ในชายฝั่งทะเลตั้งแต่อ่าวเบงกอลจนถึงทะเลจีนใต้และอินโด-แปซิฟิก สำหรับในประเทศไทย ในอดีตราว 60 ปีก่อน เคยพบชุกชุมในแม่น้ำเจ้าพระยา โดยจะว่ายเข้ามาวางไข่ถึงตำบลบางยี่ขัน อำเภอบางพลัด เชื่อกันว่าปลาชนิดนี้ชอบมากินกากส่าเหล้าที่โรงสุราบางยี่ขัน (ปัจจุบัน คือ ที่ตั้งของมูลนิธิชัยพัฒนา ภายในสวนหลวงพระราม 8 บริเวณเชิงสะพานพระราม 8 ฝั่งธนบุรี) กลั่นทิ้ง โดยแหล่งขึ้นชื่อการวางไข่ของปลาตะลุมพุก พบได้ตั้งแต่ตำบลสามเสน ขึ้นไปวางไข่ไกลถึงอำเภอปากเกร็ด จังหวัดนนทบุรี รวมถึงพบชุกชุมที่แหลมตะลุมพุก อำเภอปากพนัง จังหวัดนครศรีธรรมราช อันเป็นที่มาของชื่อสถานที่ด้วย ซึ่งในปัจจุบันมีอนุสาวรีย์ปลาตะลุมพุกสีเหลืองแสดงไว้อยู่

คำถาม: ปลาตะลุมพุกมีชื่อทางวิทยาศาสตร์ว่าอย่างไร
คำตอบ: ชื่อวิทยาศาสตร์ว่า Tenualosa toli

คำถาม: ปลาตะลุมพุกเป็นปลาที่จัดอยู่ในวงศ์ใด
คำตอบ: วงศ์ปลาหลังเขียว (Clupeidae)

คำถาม: ปลาตะลุมพุกมีขนาดโตเต็มที่ได้กี่เซนติเมตร
คำตอบ:  มีขนาดโตเต็มที่ 35–45 เซนติเมตร
แม่น้ำกูเนเน

แม่น้ำกูเนเน (โปรตุเกส: Cunene) เป็นแม่น้ำในแอฟริกาตอนใต้ ไหลผ่านที่ราบสูงในประเทศแองโกลา ไหลไปทางใต้เป็นแนวเขตแดนระหว่างประเทศแองโกลาและนามิเบีย ลงสู่มหาสมุทรแอตแลนติก เป็นหนึ่งในแม่น้ำสายยาวไม่กี่แห่งในภูมิภาคนี้ มีความยาว 1,050 เมตร (652 ไมล์) มีพื้นที่รับน้ำ 106,560 ตร.กม. (41,143 ตร.ไมล์) หมายถึงระบายน้ำออกต่อปีที่ 174 ม³/วิ

คำถาม: แม่น้ำกูเนเน เป็นแม่นำประเทศอะไร
คำตอบ: แอฟริกา

คำถาม: แม่น้ำกูเนเน ไหลผ่านที่ราบสูงประเทศอะไร
คำตอบ: แองโกลา

คำถาม: แม่น้ำกูเนเน ลงสู่มหาสมุทรอะไร
คำตอบ: แอตแลนติก

คำถาม: แม่น้ำกูเนเน มีความยาวเท่าไร
คำตอบ: 1,050 เมตร
สโตน (หน่วยมวล)

สโตน (อังกฤษ: stone) สัญลักษณ์ st เป็นหน่วยวัดมวลและน้ำหนักในระบบอังกฤษ เคยเป็นที่นิยมใช้ในประเทศเครือจักรภพแห่งชาติ โดยใช้ในการวัปริมาณผลผลิตทางการเกษตร มีค่าเทียบเท่ากับ 14 ปอนด์ [1] หรือประมาณ 6.35 กิโลกรัม

ตั้งแต่ ค.ศ. 1985 สหราชอาณาจักรได้ออกกฎหมายยกเลิกการใช้งานหน่วยวัดน้ำหนักนี้ในการพาณิชย์ [2] แต่ในความเป็นจริงยังเป็นที่ใช้กันทั่วไปในประเทศอังกฤษและไอร์แลนด์ ในการระบุน้ำหนักร่างกาย โดยบุคคลที่มีน้ำหนัก 72 กิโลกรัม ในสหรัฐอเมริกาจะใช้ว่า "158 ปอนด์" และในสองประเทศดังกล่าวจะใช้ว่า "11 สโตน 4" หรือ "11 สโตน และ 4 ปอนด์"

ค่าพหูพจน์ของสโตน คือ สโตน (stone ไม่มีการเติม -s ต่อท้าย)

คำถาม: สโตน เป็นหน่วยวัดอะไร
คำตอบ: หน่วยวัดมวลและน้ำหนักในระบบอังกฤษ

คำถาม: สโตน เคยเป็นที่นิยมใช้ในประเทศอะไร
คำตอบ: ประเทศเครือจักรภพแห่งชาติ

คำถาม: สโตน โดยใช้ในการวัปริมาณผลผลิตอะไร
คำตอบ: ผลผลิตทางการเกษตร

คำถาม: สหราชอาณาจักรได้ออกกฎหมายยกเลิกการใช้งานหน่วยวัดน้ำหนักนี้การทำอะไร
คำตอบ: พาณิชย์
แซม ไรมี

แซมูเอล มาร์แชลล์ "แซม" ไรมี (อังกฤษ: Samuel Marshall "Sam" Raimi) เกิดเมื่อวันที่ 23 ตุลาคม ค.ศ. 1959[1] เป็นผู้กำกับภาพยนตร์ชาวอเมริกัน โปรดิวเซอร์ นักแสดง นักเขียน เป็นที่รู้จักดีในการกำกับหนังคัลท์แนวสยองขวัญ เรื่องที่มีชื่อเสียงได้แก่ ผีอมตะ และ กระชากลงหลุม เช่นเดียวกับหนังระดับบล็อกบัสเตอร์อย่างภาพยนตร์ซีรีส์ สไปเดอร์แมน

คำถาม: แซม ไรมี เกิดวันที่เท่าไร
คำตอบ: 23 ตุลาคม ค.ศ. 1959

คำถาม: แซม ไรมี เป็นที่รู้จักดีในการกำกับหนังอะไร
คำตอบ: คัลท์แนวสยองขวัญ

คำถาม: แซม ไรมี มีหนังระดับบล็อกบัสเตอร์อย่างภาพยนตร์ซีรีส์อะไร
คำตอบ: ซีรีส์ สไปเดอร์แมน
ราชอาณาจักรไอร์แลนด์

ราชอาณาจักรไอร์แลนด์ (ภาษาเกลลิค: Ríocht na hÉireann; ภาษาอังกฤษ: Kingdom of Ireland) เป็นชื่อที่เรียกรัฐไอร์แลนด์ตั้งแต่ปี ค.ศ. 1541 โดยพระราชบัญญัติราชอาณาจักรไอร์แลนด์ ค.ศ. 1542 (Crown of Ireland Act 1542) ของรัฐสภาแห่งไอร์แลนด์ ที่มีรากฐานมาจากสิทธิผู้ชนะ (Right of conquest) ประมุขที่มาใหม่มาแทนลอร์ดแห่งไอร์แลนด์ที่เป็นตำแหน่งที่มีมาตั้งแต่ ค.ศ. 1171 ฉะนั้นพระเจ้าเฮนรีที่ 8 แห่งอังกฤษ จึงเป็นพระเจ้าแผ่นดินแห่งไอร์แลนด์องค์แรก ราชอาณาจักรไอร์แลนด์สิ้นสุดการเป็นราชอาณาจักรเมื่อไอร์แลนด์รวมตัวกับบริเตนใหญ่เป็นสหราชอาณาจักรในปี ค.ศ. 1801

คำถาม: ราชอาณาจักรไอร์แลนด์ เป็นชื่อที่เรียกรัฐไอร์แลนด์ตั้งแต่ปีอะไร
คำตอบ: ค.ศ. 1541

คำถาม: ราชอาณาจักรไอร์แลนด์ โดยพระราชบัญญัติราชอาณาจักรไอร์แลนด์ปีอะไร
คำตอบ: ค.ศ. 1542

คำถาม: ประมุขที่มาใหม่มาแทนลอร์ดแห่งไอร์แลนด์ที่เป็นตำแหน่งที่มีมาตั้งแต่ปีอะไร
คำตอบ: ค.ศ. 1171

คำถาม: ใครเป็นเจ้าแผ่นดินองค์แรกของไอร์แลนด์
คำตอบ: พระเจ้าเฮนรีที่ 8 แห่งอังกฤษ

คำถาม: ราชอาณาจักรไอร์แลนด์สิ้นสุดการเป็นราชอาณาจักรเมื่อไอร์แลนด์รวมตัวกับบริเตนใหญ่เป็นสหราชอาณาจักรในปีอะไร
คำตอบ: ค.ศ. 1801
เอชทีทีพีคุกกี้

เอชทีทีพีคุกกี้ (อังกฤษ: HTTP cookie) นิยมเรียกว่า เว็บคุกกี้ หรือ คุกกี้ หมายถึง กลุ่มของข้อมูลที่ถูกส่งจากเว็บเซิร์ฟเวอร์มายังเว็บเบราว์เซอร์ และถูกส่งกลับมายังเว็บเซิร์ฟเวอร์ทุกๆครั้งที่เว็บเบราว์เซอร์ร้องขอข้อมูล โดยปกติแล้วคุกกี้จะถูกใช้เพื่อจัดเก็บข้อมูลขนาดเล็กๆไว้ที่เว็บเบราว์เซอร์ เพื่อให้เว็บเซิร์ฟเวอร์สามารถจดจำสถานะการใช้งานของเว็บเบราว์เซอร์ที่มีต่อเว็บเซิร์ฟเวอร์

ตัวอย่างการใช้งานคุกกี้เช่น ใช้เพื่อจดจำชื่อบัญชีผู้ใช้ เวลาที่ผู้ใช้เข้าเว็บครั้งล่าสุด ข้อมูลสินค้าที่ผู้ใช้เลือกไว้ ข้อมูลในคุกกี้เหล่านี้ ทำให้เว็บไซต์สามารถที่จะจดจำผู้ใช้ได้ แต่ไม่สามารถส่งคำสั่งมาประมวลผล หรือส่งไวรัสคอมพิวเตอร์ผ่านคุกกี้ได้ และมีเพียงเซิร์ฟเวอร์ที่สร้างคุกกี้นั้นๆ เท่านั้นจึงจะสามารถอ่านค่าของคุกกี้ดังกล่าวได้

คุกกี้เป็นมาตรฐาน RFC 2109 ออกเมื่อ กุมภาพันธ์ พ.ศ. 2540

คำถาม: เอชทีทีพีคุกกี้ หมายถึงอะไร
คำตอบ: กลุ่มของข้อมูลที่ถูกส่งจากเว็บเซิร์ฟเวอร์มายังเว็บเบราว์เซอร์

คำถาม: เอชทีทีพีคุกกี้ ข้อมูลในคุกกี้เหล่านี้ ทำให้เว็บไซต์สามารถทำอะไรบ้าง
คำตอบ: จดจำผู้ใช้ได้
รักออกฤทธิ์

รักออกฤทธิ์ เป็นละครโทรทัศน์ จากบทประพันธ์ของนิตินันท์/วรรณพร/นิพล เขียนบทโทรทัศน์โดย สมภพ ผูกพันน้อย กำกับการแสดงโดยสมจริง ศรีสุภาพ ดำเนินงานโดย บริษัท กู๊ด ฟีลลิ่ง จำกัด นำแสดงโดย ธนวรรธน์ วรรธนะภูติรับบทเป็น โจ/นำโชค นิษฐา จิรยั่งยืน รับบทเป็น วนิษา

คำถาม: รักออกฤทธิ์ คืออะไร
คำตอบ: ละครโทรทัศน์

คำถาม: รักออกฤทธิ์เขียนบทโทรทัศน์โดยใคร
คำตอบ: สมภพ ผูกพันน้อย

คำถาม: รักออกฤทธิ์กำกับการแสดงโดยใคร
คำตอบ: สมจริง ศรีสุภาพ

คำถาม: รักออกฤทธิ์ดำเนินงานโดยบริษัทใด
คำตอบ: บริษัท กู๊ด ฟีลลิ่ง จำกัด
สกายอังกอร์แอร์ไลน์

บริษัท สกายอังกอร์แอร์ไลน์ จำกัด (ฮันกึล: 스카이 앙코르 항공) ซึ่งให้บริการในชื่อ สกายวิงส์เอเชียแอร์ไลน์ (เขมร: ស្កាយវីង អេស៊ា អ៊ែឡា,ฮันกึล: 스카이 윙스 아시아 항공) เป็นสายการบินของประเทศกัมพูชา มีสำนักงานที่เมืองเสียมราฐ ฐานการบินหลักคือท่าอากาศยานนานาชาติเสียมราฐ สายการบินนี้เกิดจากความร่วมมือกันของกัมพูชาและเกาหลีใต้

คำถาม: สกายอังกอร์แอร์ไลน์ คืออะไร
คำตอบ: บริษัท สกายอังกอร์แอร์ไลน์ จำกัด

คำถาม: สกายอังกอร์แอร์ไลน์ บริการในชื่ออะไร
คำตอบ: สกายวิงส์เอเชียแอร์ไลน์

คำถาม: สกายอังกอร์แอร์ไลน์ เป็นสายการบินของประเทศอะไร
คำตอบ: ประเทศกัมพูชา

คำถาม: สกายอังกอร์แอร์ไลน์ มีสำนักงานที่เมืองอะไร
คำตอบ: เมืองเสียมราฐ

คำถาม: สกายอังกอร์แอร์ไลน์ ฐานการบินหลักคือท่าอากาศอะไร
คำตอบ: ท่าอากาศยานนานาชาติเสียมราฐ
อาสนวิหารอานซี

อาสนวิหารอานซี (ฝรั่งเศส: Cathédrale d'Annecy) เรียกชื่อเต็มว่า อาสนวิหารนักบุญเปโตรแห่งอานซี (Cathédrale Saint-Pierre d'Annecy) เป็นอาสนวิหารในนิกายโรมันคาทอลิกและที่ตั้งของมุขนายกประจำมุขมณฑลอานซี ตั้งอยู่ที่เมืองอานซีในจังหวัดโอต-ซาวัว แคว้นโอแวร์ญ-โรนาลป์ ประเทศฝรั่งเศส สร้างขึ้นเพื่ออุทิศแด่นักบุญเปโตร

อาสนวิหารแห่งนี้ได้ขึ้นทะเบียนเป็นอนุสรณ์สถานทางประวัติศาสตร์เมื่อปี ค.ศ. 1906
ประวัติ
ผลงานการสร้างโดยฌัก รอแซล ในช่วงต้นคริสต์ศตวรรษที่ 16 เพื่อเป็นชาเปลสำหรับสวดมนต์ของคอนแวนต์ในคณะฟรันซิสกัน และมีฟร็องซัว เดอ ซาล เป็นหนึ่งในมุขนายกคนสำคัญในสมัยคริสต์ศตวรรษที่ 16

อาสนวิหารแห่งนี้ยังเคยถูกเปลี่ยนเป็นโบสถ์แห่งสมาคมลัทธิแห่งความเป็นเลิศ (Culte de l'Être suprême) ในช่วงการปฏิวัติฝรั่งเศส และภายหลังได้ยกฐานะขึ้นเป็นอาสนวิหารในปีค.ศ. 1822

คำถาม: อาสนวิหารอานซี เรียกชื่อเต็มว่าอะไร
คำตอบ: อาสนวิหารนักบุญเปโตรแห่งอานซี

คำถาม: อาสนวิหารอานซี เป็นอาสนวิหารในนิกายอะไร
คำตอบ: โรมันคาทอลิก

คำถาม: อาสนวิหารอานซี ที่ตั้งอยู่ที่ไหน
คำตอบ: เมืองอานซีในจังหวัดโอต-ซาวัว แคว้นโอแวร์ญ-โรนาลป์

คำถาม: อาสนวิหารอานซี อยู่ประเทศอะไร
คำตอบ: ประเทศฝรั่งเศส

คำถาม: อาสนวิหารอานซี สร้างขึ้นเพื่ออะไร
คำตอบ: อุทิศแด่นักบุญเปโตร
Waltz in LIG

Waltz in LIG
รายละเอียดสินค้า
ใช้สำหรับงานตกแต่งภายในทั่วไป กั้นห้อง หรือ แบ่งพื้นที่ภายในห้องออกจากกัน รวมทั้ง หน้าบานตู้ ประตู และหน้าต่าง
คุณสมบัติ
ประเภทกระจกตกแต่งภายในแบบกระจกหลอมลวดลาย
ลวดลาย/ดีไซน์แบบภาพกราฟฟิค
ขนาด W1830 x H2134 หนา 6 mm.
ไม่ทราบราคาสินค้า

คำถาม: ขอทราบชื่อสินค้าหน่อย
คำตอบ: Waltz in LIG

คำถาม: ราคาเท่าไรหรอครับ
คำตอบ: ไม่ทราบราคาสินค้า

คำถาม: มีขนาดของสินค้าอยู่เท่าไร
คำตอบ: ขนาด W1830 x H2134 หนา 6 mm.
กีฬายิมนาสติกในซีเกมส์ 2017

การแข่งขัน ยิมนาสติก ในมหกรรมกีฬา ซีเกมส์ 2017 ในกรุง กัวลาลัมเปอร์ จะจัดขึ้นที่ ศูนย์จัดแสดงนิทรรศการและสินค้ามาเทรด ใน เซกัมบัต.[1]

เกมการแข่งขันในปี 2017 ประกอบไปด้วยยี่สิบรายการ (ชาย 7 รายการและหญิง 13 รายการ).

คำถาม: กีฬายิมนาสติก แข่งขันที่ไหน
คำตอบ: มหกรรมกีฬา ซีเกมส์ 2017

คำถาม: กีฬายิมนาสติก แข่งในเมืองอะไร
คำตอบ: กรุง กัวลาลัมเปอร์

คำถาม: กีฬายิมนาสติก จัดขึ้นที่ไหน
คำตอบ: ศูนย์จัดแสดงนิทรรศการและสินค้ามาเทรด

คำถาม: กีฬายิมนาสติก ศูนย์จัดแสดงนิทรรศการและสินค้ามาเทรดที่ไหน
คำตอบ: เซกัมบัต

คำถาม: กีฬายิมนาสติก ประกอบไปด้วยกี่รายการ
คำตอบ: ยี่สิบรายการ
กรมอู่ทหารเรือ

กรมอู่ทหารเรือ มีทีตั้งอยู่ที่ถนนอรุณอมรินทร์ แขวงศิริราช เขตบางกอกน้อย กรุงเทพมหานคร 10700 เป็นหน่วยงานหนึ่งในสังกัดกองทัพเรือ เดิมชื่อ "อู่เรือหลวง" มีหน้าที่ซ่อมสร้างเรือมาตั้งแต่สมัยพระบาทสมเด็จพระจอมเกล้าเจ้าอยู่หัว ซึ่งขณะนั้นได้เริ่มมีเรือกลไฟใช้แล้ว ต่อมามีเรือมากขึ้นและเรือมีขนาดใหญ่ขึ้น พระบาทสมเด็จพระจุลจอมเกล้าเจ้าอยู่หัว จึงโปรดฯ ให้สร้างอู่ไม้ขนาดใหญ่ เสด็จพระราชดำเนินประกอบพิธีเปิดเมื่อวันที่ 9 มกราคม พ.ศ. 2433 ซึ่งถือเป็นวันสถาปนากรมอู่ทหารเรือ นับได้ว่าเป็นหน่วยงานทางช่างลำดับต้น ๆ ของประเทศ กรมอู่ทหารเรือซึ่งเดิมตั้งอยู่ริมฝั่งแม่น้ำเจ้าพระยา ตรงข้ามพระบรมมหาราชวัง เขตบางกอกน้อย กรุงเทพมหานคร ปัจจุบันได้ย้ายที่ตั้งกองบังคับการ กรมอู่ทหารเรือ ไปอยู่ในพื้นที่อู่ราชนาวีมหิดลอดุลยเดช สัตหีบ ชลบุรี เจ้ากรมอู่ทหารเรือคนปัจจุบันได้แก่ พล.ร.ท.มิ่ง อิ่มวิทยา

กรมอู่ทหารเรือ ประกอบด้วยหน่วยย่อยดังนี้
กองบังคับการ
กรมแผนการช่าง
กรมพัฒนาการช่าง
อู่ทหารเรือธนบุรี
อู่ทหารเรือพระจุลจอมเกล้า
อู่ราชนาวีมหิดลอดุลยเดช
ศูนย์พัสดุช่าง

คำถาม: กรมอู่ทหารเรือตั้งอยู่ที่ไหน
คำตอบ: ถนนอรุณอมรินทร์ แขวงศิริราช เขตบางกอกน้อย กรุงเทพมหานคร 10700

คำถาม: กรมอู่ทหารเรือชื่อเดิมว่าอะไร
คำตอบ: อู่เรือหลวง

คำถาม: เจ้ากรมอู่ทหารเรือคนปัจจุบันคือใคร
คำตอบ: พล.ร.ท.มิ่ง อิ่มวิทยา
พระเจ้าบรมวงศ์เธอ พระองค์เจ้างอนรถ

พระเจ้าบรมวงศ์เธอ พระองค์เจ้างอนรถ พระนามเดิม พระองค์เจ้าชายงอนรถ เป็นพระราชโอรสองค์ที่ 15 ในพระบาทสมเด็จพระนั่งเกล้าเจ้าอยู่หัว ที่ประสูติแต่เจ้าจอมมารดาจาด

พระองค์เจ้างอนรถประสูติวันพฤหัสบดี เดือนยี่ ขึ้น 5 ค่ำ ปีกุน สัปตศก จ.ศ. 1177 ตรงกับวันที่ 4 มกราคม พ.ศ. 2358 สิ้นพระชนม์ในรัชกาลที่ 3 เมื่อเดือน 11[1] ปีจอ โทศก จ.ศ. 1212 พ.ศ. 2393 พระชันษา 36 ปี

พระเจ้าบรมวงศ์เธอ พระองค์เจ้างอนรถ ทรงเป็นต้นราชสกุลงอนรถ

คำถาม: พระเจ้าบรมวงศ์เธอ พระองค์เจ้างอนรถ พระนามเดิมว่าอะไร
คำตอบ: พระองค์เจ้าชายงอนรถ

คำถาม: พระเจ้าบรมวงศ์เธอ พระองค์เจ้างอนรถ เป็นพระราชโอรสองค์ที่เท่าไร
คำตอบ: 15

คำถาม: พระเจ้าบรมวงศ์เธอ พระองค์เจ้างอนรถ เป็นโอรสของใคร
คำตอบ: พระบาทสมเด็จพระนั่งเกล้าเจ้าอยู่หัว

คำถาม: พระเจ้าบรมวงศ์เธอ พระองค์เจ้างอนรถ ประสูติเมื่อไร
คำตอบ: วันพฤหัสบดี เดือนยี่ ขึ้น 5 ค่ำ ปีกุน สัปตศก จ.ศ. 1177

คำถาม: พระเจ้าบรมวงศ์เธอ พระองค์เจ้างอนรถ สิ้นพระชนม์ในรัชกาลที่เท่าไร
คำตอบ: รัชกาลที่ 3
ป้อมเพชร

ป้อมเพชร เป็นป้อมที่ตั้งอยู่ทางฝั่งตะวันออกเฉียงใต้ของเกาะเมืองอยุธยา ในตำบลหอรัตนไชย อำเภอพระนครศรีอยุธยา จังหวัดพระนครศรีอยุธยา อยู่บริเวณบางกะจะ จุดบรรจบของแม่น้ำ 3 สายคือ แม่น้ำเจ้าพระยา แม่น้ำป่าสัก และแม่น้ำลพบุรี ป้อมเพชร เป็นป้อมสำคัญที่สุดในบรรดา 29 ป้อม ที่ในปัจจุบันหลงเหลืออยู่ 2 ป้อม ทำหน้าที่ป้องกันข้าศึก ที่มาทางน้ำตรงมุมพระนคร สันนิษฐานว่าสร้างขึ้นในรัชสมัยสมเด็จพระมหาธรรมราชา พ.ศ. 2123

กรุงศรีอยุธยา สถาปนาเป็นราชธานีเมื่อ พ.ศ. 1893 กำแพงเมืองและป้อมเมื่อเริ่มสร้างนั้นทำจากไม้ ต่อมาในรัชสมัยสมเด็จพระมหาจักรพรรดิได้ขยายขอบเขตราชธานีไปถึงตลิ่งแม่น้ำ จึงได้มีการสร้างกำแพงด้วยอิฐและศิลาแลงขึ้น โดยใช้อิฐก่ออยู่บนคานไม้ ที่ทำหน้าที่เป็นฐานรองรับอยู่ด้านล่าง ป้อมเพชรก่อด้วยอิฐและศิลาแลง หนา 14 เมตร มีเชิงเทินใบเสมารวม 6.50 เมตร มีช่องปืนใหญ่ 8 ช่อง ที่ก่อเป็นรูปโค้งมนครึ่งวงกลม ลักษณะรูปทรงป้อม เป็นแบบ 6 เหลี่ยม ยื่นออกไปจากแนวกำแพงเมือง

คำให้การขุนหลวงวัดประดู่ทรงธรรม บรรยายถึงป้อมเพชรไว้ว่า "ป้อมปืนใหญ่ก่อด้วยศิลาแลงมั่งคงแข็งแรง สูง 3 วา 2 ศอก ป้อมนี้สูงกว่ากำแพงกรุง 2 ศอก มีชานชาลารอบป้อมกว้าง 3 วา มีกำแพงแก้วล้อมรอบชานป้อม มีประตูช่องกุฎข้างซ้ายป้อมประตู 1 ข้างขวาป้อมประตู 1 ประตูทั้งสองนั้นเดินออกตามชานป้อมใหญ่ได้รอบป้อม มีปืนแซกตามช่อง 8 กระบอก ชั้นล่างปืนใหญ่รางเกวียนบันจุทุกช่อง 16 กระบอก ป้อมใหญ่นี้มีชื่อ ป้อมเพชร ตั้งอยู่ตรงแม่น้ำตะลาดบางกระจะ" ป้อมเพชรมีรูปร่างเหมือนหัวสำเภา คนแต่ก่อนเรียกย่านหัวสาระภา บริเวณนี้ยังเป็นย่านการค้าของชาวจีนตั้งแต่ป้อมเพชร มีตลาดใหญ่ (ย่านในไก่) ต่อเนื่องตลาดน้อย จนถึงวัดสุวรรณดาราราม (วัดทอง) ยังเป็นที่ตั้งหลักแหล่งเดิมของรัชกาลที่ 1 มีบรรพชนชื่อทอง

หลังการเสียกรุงศรีอยุธยาครั้งที่สอง ป้อมเพชรยังคงเป็นด่านปราการสำคัญของเมือง พอถึงสมัยรัชกาลที่ 1 สร้างราชธานีแห่งใหม่ที่กรุงรัตนโกสินทร์ โปรดให้รื้อป้อม กำแพง นำอิฐเหล่านั้นมาสร้างเมืองใหม่ แต่ยังคงเหลือป้อมเพชรไว้ เพราะป้อมเพชรสร้างด้วยศิลาแลง จึงรื้อถอนลำบาก พระยาโบราณราชธานินทร์อธิบายไว้ว่า "จึงยังคงเหลืออยู่แต่ป้อมเพชร์กับป้อมประตูข้าวเปลือกข้างวัดท่าทราย แลเศษกำแพงที่หน้าวัดญาณเสนแห่งหนึ่ง เศษกำแพงมีประตูช่องกุฏิ์ที่ข้างวัดจีนตรงวัดพนัญเชิงข้ามแห่งหนึ่งเท่านั้น ตามสันเชิงเทินรากกำแพงที่รื้ออิฐไปราษฎรที่ตั้งบ้านเรือนอยู่ริมน้ำก็ถือเอาเป็นที่หลังบ้านของตนทั่วกัน"

ในสมัยรัชกาลที่ 6 ทรงโปรดเกล้าฯ พระราชทานนามสกุล ณ ป้อมเพชร์ให้แก่ พระสมุทบุรานุรักษ์ (ขำ) ขณะประทับแรมที่อ่างศิลา พ.ศ. 2456 ด้วยบรรพบุรุษของพระสมุทฯ มีถิ่นฐานอยู่บริเวณป้อมเพชร

คำถาม: ป้อมเพชรอยู่บริเวณแม่น้ำใดบ้าง
คำตอบ: แม่น้ำเจ้าพระยา แม่น้ำป่าสัก และแม่น้ำลพบุรี

คำถาม: ป้อมเพชรตั้งอยู่ที่จังหวัดอะไรในปัจจุบัน
คำตอบ: จังหวัดพระนครศรีอยุธยา

คำถาม: ป้อมเพชรถูกสร้างขึ้นเมื่อ พ.ศ ใด
คำตอบ: พ.ศ. 2123

คำถาม: ป้อมเพชรมีช่องปืนใหญ่กี่ช่อง
คำตอบ: 8 ช่อง